Senedd Fyw: 28 Mehefin 2017 - BBC Cymru Fyw\nSenedd Fyw: 28 Mehefin 2017\n28 Meh 201728 Meh 2017\nDadl gan Aelodau Unigol: effeithlonrwydd ynni\nDadl gan y Pwyllgor Newid Hinsawdd, Amgylchedd a Materion Gwledig ar ei adroddiad ar ddyfodol polisïau amaethyddol a datblygu gwledig\nDadl y Ceidwadwyr Cymreig: addysg uwch\nDadl Fer: Technoleg a'r Gymraeg: Perygl neu gyfle?\nCyhoeddwyd am 18:58 28 Meh 2017\nFe fydd Senedd Fyw yn ôl ddydd Mawrth nesaf Gorffennaf 4.\nTechnoleg yn allweddol i sicrhau miliwn o siaradwyr Cymraeg erbyn 2050\nMae Gweinidog y Gymraeg a Dysgu Gydol Oes, Alun Davies, yn cydnabod bod achub y cyfle o ran technoleg a'r byd digidol yn allweddol i ymrwymiad maniffesto Llafur yn etholiad y cynulliad i sicrhau bod yna filiwn o bobl yn siarad Cymraeg erbyn 2050.\nCyhoeddwyd am 18:50 28 Meh 2017\n'Angen buddsoddiad hir-dymor mewn gwasanaethau digidol'\n"Does dim rhaid i dechnoleg fod yn elyn i'r iaith Gymraeg," medd Llyr Gruffydd.\nMae'n galw am fuddsoddiad hir-dymor mewn gwasanaethau digidol dwyieithog a Chymraeg.\nCyhoeddwyd am 18:48 28 Meh 2017\n'Gwaith arloesol uned technolegau iaith'\nCyhoeddwyd am 18:44 28 Meh 2017\nCynorthwy-ydd rhithwir Siri wedi drysu\nMae Llyr Gruffydd yn gofyn cyfres o gwestiynau yn Gymraeg i'r cynorthwy-ydd rhithwir iPhone Siri, cwestiynau y mae'r teclun yn eu camddeall.\nCyhoeddwyd am 18:34 28 Meh 2017\nAc yn olaf yn y Siambr heddiw Dadl Fer gan Llyr Gruffydd.\nA'r pwnc: Technoleg a'r Gymraeg: Perygl neu gyfle?\nCyhoeddwyd am 18:27 28 Meh 2017\n'Cynllun cyflogadwyedd newydd ar gyfer pob oedran'\nMae'r Gweinidog Sgiliau a Gwyddoniaeth, Julie James, yn amddiffyn "uchelgais Llywodraeth Cymru wrth iddi ddatblygu cynllun cyflogadwyedd newydd ar gyfer pob oedran y mae a wnelo rhan allweddol ohoni â'r angen am gyngor effeithiol a chydgysylltiedig am yrfaoedd er mwyn cynorthwyo unigolion i fanteisio ar y cyfleoedd mwyaf priodol o ran addysg, cyflogaeth a hyfforddiant".\nMae'n pwysleisio "pwysigrwydd hanfodol dysgu gan oedolion ynghyd â datblygu sgiliau ategol ar gyfer pobl o bob oedran".\nCyhoeddwyd am 17:57 28 Meh 2017\nAnnog y llywodraeth i gadarnhau ei chynigion ar gyfer cymorth i fyfyrwyr a chyllid addysg uwch\nMae Plaid Cymru yn annog Llywodraeth Cymru i "gadarnhau ei chynigion ar gyfer cymorth i fyfyrwyr a chyllid addysg uwch cyn gynted ag y mae hynny'n rhesymol ymarferol er mwyn galluogi'r sector Addysg Uwch i gynllunio ar gyfer blwyddyn academaidd 2018/19".\nCyhoeddwyd am 17:56 28 Meh 2017\nCyhoeddwyd am 17:51 28 Meh 2017\nGyrfa Cymru 'ddim yn addas i'w bwrpas'\nYn gynharach yn yr wythnos fe honnodd AS newydd Gogledd Orllewin Bryste, Darren Jones, mai fe oedd y Darren cyntaf i'w ethol i Dŷ'r Cyffredin.\nMae'r Darren cyntaf yn y Senedd, Darren Millar, yn datgan diddordeb yn y ddadl hon fel myfyriwr Addysg Uwch rhan amser.\nMae'n honni nad yw Gyrfa Cymru yn "addas i'w bwrpas, bod ganddo ddiffyg anferth mewn adnoddau, ac nad yw'n cyflawni y math o gyngor annibynnol sydd ei angen ar ein dysgwyr".\nCyhoeddwyd am 17:33 28 Meh 2017\nDadl ar addysg uwch\nNawr dadl gan y Ceidwadwyr Cymreig ar addysg uwch.\n2. Yn cefnogi mentrau fel Wythnos Addysg Oedolion ac yn cydnabod pwysigrwydd cyfleoedd addysg oedolion ac addysg yn y gymuned i Gymru.\nCyhoeddwyd am 17:22 28 Meh 2017\nMae Ysgrifennydd y Cabinet dros yr Amgylchedd a Materion Gwledig, Lesley Griffiths yn cyflwyno ymateb Llywodraeth Cymru i'r adroddiad. Yn gyffredinol mae'n derbyn yr holl argymhellion, rhai mewn egwyddor.\nCyhoeddwyd am 17:16 28 Meh 2017\n'Dylen ni baratoi ar gyfer y senario gwaetha posib'\n"Fe ddylen ni baratoi ar gyfer y senario gwaetha posib o syrthio oddiar glogwyn a syrthio ar reolau Mudiad Masnach y Byd," medd Eluned Morgan.\nCyhoeddwyd am 16:51 28 Meh 2017\nDyfodol amaethyddiaeth a bywyd gwledig\nCyhoeddwyd am 16:41 28 Meh 2017\n26 o argymhellion\nMae Mike Hedges gafodd ei benodi yn gadeirydd newydd y Pwyllgor Newid Hinsawdd, Amgylchedd a Materion Gwledig yr wythnos ddiwethaf yn cyflwyno'r adroddiad sydd â 26 o argymhellion.\n1. Dylai Llywodraeth y DU sicrhau mynediad di-dariff a di-gwota i Farchnad Sengl yr Undeb Ewropeaidd ar gyfer cynhyrchion amaethyddol a chynhyrchion bwyd Cymru.\n2. Dylai Llywodraeth Cymru gael llais cydradd wrth y bwrdd trafod yn ystod y trafodaethau ar fynediad i’r Farchnad Sengl. Yn ystod y trafodaethau, dim ond safbwynt y mae cytundeb yn ei gylch yn y DU y caiff Llywodraeth y DU ei gyflwyno, nid safbwynt sy’n cael ei arwain gan y DU.\n3. Rhaid i Lywodraeth y DU ddiogelu buddiannau cynhyrchwr cig oen Cymru a chynnig eglurder cyn gynted â phosibl am ei strategaeth negodi ynghylch dyfodol cwota cig oen Seland Newydd ar gyfer y DU.\n4. Rhaid i Lywodraeth Cymru weithio gydag Adrannau perthnasol Llywodraeth y DU i gynyddu’n sylweddol ei hymdrechion masnach yn rhyngwladol er mwyn datblygu marchnadoedd allforio newydd ar gyfer cig oen Cymru a chryfhau’r marchnadoedd presennol.\nCyhoeddwyd am 16:33 28 Meh 2017\nDyfodol polisïau amaethyddol a datblygu gwledig\nAm yr awr nesaf yn y Siambr mae yna ddadl gan y Pwyllgor Newid Hinsawdd, Amgylchedd a Materion Gwledig ar ei adroddiad ar ddyfodol polisïau amaethyddol a datblygu gwledig yng Nghymru.\nCyhoeddwyd am 16:32 28 Meh 2017\nDadl gan Aelodau Unigol - ACau yn cytuno ar y cynnig\nMae'r aelodau yn cytuno ar y cynnig heb wrthwynebiad.\nCyhoeddwyd am 16:31 28 Meh 2017\n'Gwneud cynnydd yn taclo tlodi tanwydd'\nMae Lesley Griffiths yn ymateb i'r ddadl drwy ddweud bod "llawer o hyn yn cyd-weld gyda fy natganiad ynni ym mis Rhagfyr y llynedd".\nMae'n dweud "rydyn ni yn gwneud cynnydd yn taclo tlodi tanwydd, er gwaetha'r ffaith bod nifer o'r pwerau heb eu datganoli".\nCyhoeddwyd am 16:20 28 Meh 2017\n'Angen gwneud llawer, llawer, llawer mwy'\nAr fater effeithlonrwydd ynni yn y cartref, mae Lee Waters yn dweud "mae Llywodraeth Cymru wedi gwneud llawer, ond mae angen i ni wneud llawer, llawer, llawer mwy".\nCyhoeddwyd am 16:08 28 Meh 2017\n'Mwy nag ychydig o eironi yn y cynnig i leihau tlodi tanwydd'\nMae David Rowlands UKIP yn dweud bod yna "fwy nag ychydig o eironi yn y cynnig i leihau tlodi tanwydd pan fo cymaint ohono o ganlyniad i brisiau tanwydd uchel oherwydd trethi digarbonadu".\nCyhoeddwyd am 15:59 28 Meh 2017\nMynd i'r afael â thlodi tanwydd\nCyhoeddwyd am 15:54 28 Meh 2017\n'Gwneud effeithlonrwydd ynni yn y cartref yn flaenoriaeth buddsoddi seilwaith'\nMae Huw Irranca-Davies yn canmol yr adroddiad Effeithlonrwydd Ynni: Blaenoriaeth seilwaith, sy'n gosod "achos cryf i'r Llywodraeth i wneud effeithlonrwydd ynni yn y cartref yn flaenoriaeth buddsoddi seilwaith, ac i ddatblygu rhaglen seilwaith i weithredu hyn".\nCyhoeddwyd am 15:35 28 Meh 2017\nMae'n ddadl gan Aelodau Unigol.\nCyhoeddwyd am 15:30 28 Meh 2017\nCyhoeddwyd am 15:13 28 Meh 2017\n'Hynod, hynod siomedig'\nMae Ysgrifennydd yr Economi Ken Skates yn dweud ei fod yn "sefydlu tasglu i sicrhau y canlyniad gorau posib i staff".\nMae'n ychwanegu ei fod yn "hynod, hynod siomedig", nid yn unig ynghylch y penderfyniad ond hefyd ynghylch sut y gwnaeth Llywodraeth Cymru a gweithwyr Tesco glywed am y penderfyniad.\nMae hefyd yn cyfeirio at y newyddion heddiw bod Tesco yn bwriadu cael gwared â 1,200 o swyddi ym mhencadlys y cwmni yn y DU fel rhan o ymgyrch anferth i dorri costau.\nCyhoeddwyd am 15:06 28 Meh 2017\n1,100 o swyddi yn cael eu colli\nYr wythnos ddiwethaf fe wnaeth archfarchnad Tesco gadarnhau y bydd 1,100 o swyddi yn cael eu colli yn ei chanolfan alwadau yng Nghaerdydd.\nDywedodd Tesco mai'r bwriad yw ffurfio un ganolfan yn Dundee yn Yr Alban, a bydd 250 o swyddi yn cael eu creu yno.\nYn ôl undeb USDAW mae staff y ganolfan yng Nghaerdydd wedi cael gwybod am y cynllun ac fe fydd y ganolfan yn ardal Y Mynydd Bychan yn cau'r flwyddyn nesaf.\nDywedodd Tesco bod yn rhaid iddyn nhw sicrhau bod y busnes yn "gynaliadwy ac yn gost-effeithiol".\nCynlluniau i gau Canolfan Gyswllt Cwsmeriaid Tesco yng Nghaerdydd\nMae'r unig gwestiwn amserol i Ysgrifennydd y Cabinet dros yr Economi a'r Seilwaith, Ken Skates.\nMae Adam Price yn gofyn pa gamau y mae Llywodraeth Cymru yn eu cymryd o ran ymateb i'r cynlluniau arfaethedig i gau Canolfan Gyswllt Cwsmeriaid Tesco yng Nghaerdydd.\nCyhoeddwyd am 15:04 28 Meh 2017\nCyhoeddwyd am 14:58 28 Meh 2017\n'Defnyddio asedau yn ein hardaloedd lleol i fynd i'r afael ag anghydraddoldeb'\nMae Mark Isherwood (Gogledd Cymru) yn gofyn: Sut y mae Llywodraeth Cymru yn defnyddio asedau yn ein hardaloedd lleol i fynd i'r afael ag anghydraddoldeb?\nMae Mr Sargeant yn cyfeirio at y Rhaglen Cyfleusterau Cymunedol fel enghraifft.\nCyhoeddwyd am 14:50 28 Meh 2017\n'Dim grym i orfodi landlordiaid cymdeithasol cofrestredig i brofi gorchuddion'\nMewn ymateb i Bethan Jenkins, mae Carl Sargeant yn dweud nad oes cladin ACM - deunydd alwminiwm cyfansawdd - gafodd ei ddefnyddio ar Dŵr Grenfell mewn unrhyw o'n hadeiladau ni yng Nghymru".\nMae'n ychwanegu, "rydyn ni'n dysgu mwy bob dydd".\nMae e hefyd yn dweud nad oes ganddo'r grym i orfodi landlordiaid cymdeithasol cofrestredig i gynnal profion ar orchuddion.\nCyhoeddwyd am 14:42 28 Meh 2017\nMaterion sy'n codi o drychineb Tŵr Grenfell\nMae Gareth Bennett UKIP yn gofyn am sicrwydd nad yw'r rhaniad o ran cyfrifoldebau rhwng Carl Sargeant a Lesley Griffiths yn amharu ar ymdrechion i daclo materion sy'n codi yn sgil trychineb Tŵr Grenfell.\n"Fi yw'r gweinidog sy'n arwain ar reoliadau tân" medd Mr Sargeant.\nCyhoeddwyd am 14:19 28 Meh 2017\nCefnogaeth sydd ar gael i gyn-filwyr\nMae Hefin David (Caerffili) yn gofyn a wnaiff Ysgrifennydd y Cabinet ddatganiad am y gefnogaeth sydd ar gael i gyn-filwyr yng Nghaerffili.\nMae'n galw ar y llywodraeth i edrych ar fater problem gamblo ymhlith cyn-filwyr.\nCefnogaeth ariannol i ffermwyr i barhau ar y lefelau presennol tan 2022\nMewn ymateb i Llyr Gruffydd Plaid Cymru, mae Lesley Griffiths yn cadarnhau ei bod hi wedi cael sicrwydd bod yr ymrwymiad sydd wedi ei roi i Ogledd Iwerddon y bydd cefnogaeth ariannol i ffermwyr yn parhau ar y lefelau presennol tan yr etholiad yn 2022, hefyd yn berthnasol i Gymru.\nMae Cytundeb Hyder a Chyflenwi Llywodraeth y DU a Phlaid y DUP yn golygu y bydd £1bn o gyllid ychwanegol ar gyfer Gogledd Iwerddon dros y ddwy flynedd nesaf.\nCyhoeddwyd am 14:04 28 Meh 2017\n'Edrych ar reoliadau yn bragmataidd i sicrhau eu bod yn gymesur'\nMae Neil Hamilton UKIP yn dweud y gallai rheoliadau fydd yn wynebu ffermwyr wedi Brexit fod yn "fwy cymesur".\nMae Lesley Griffiths yn ateb "Mae gen i 7,000 o ddarnau o reoliadau yn fy mortffolio.. fydden ni ddim yn gadael y safonai amgylcheddol ostwng ac fe allen ni gryfhau rhai mewn mannau os fyddai angen.\n"Ond rydych chi'n iawn, mae angen i ni edrych ar hyn yn bragmataidd i sicrhau ei fod yn gymesur".\nCyhoeddwyd am 13:53 28 Meh 2017\n'Dylid gwahardd y defnydd o faglau nad ydynt yn cydymffurfio â’r cod ar dir sy’n eiddo i Lywodraeth Cymru'\nMae Simon Thomas Plaid Cymru yn gofyn a yw ysgrifennydd y cabinet yn derbn argymhelliad y Pwyllgor Newid Hinsawdd, Amgylchedd a Materion Gwledig y dylid gwahardd y defnydd o faglau nad ydynt yn cydymffurfioâ’r cod ar dir sy’n eiddo i Lywodraeth Cymru.\nMae Lesley Griffiths yn dweud y bydd hi'n ymateb i'r adroddiad yn y man, ond yn ychwanegu, "Rydw i bendant yn gobeithio gallu gwneud hynny".\nCyhoeddwyd am 13:46 28 Meh 2017\nAsesiad o ymgynghoriadau cyn gwneud cais\nMae'r aelod Ceidwadol David Melding yn gofyn am adran 17 o'r Ddedf Gynllunio (Cymru) 2015 sy'n golygu ei bod hi'n ofynnol i ymgeiswyr i gynnal ymgynghoriadau cyn gwneud cais. Mae Lesley Griffiths yn dweud bod yna asesiad yn mynd rhagddo nawr bod hyn wedi bod yn weithredol ers 15 mis.\nCyhoeddwyd am 13:38 28 Meh 2017\nSylwadau Gohebydd Golwg Mared Ifan\nCyhoeddwyd am 13:37 28 Meh 2017\n'Y posibilrwydd o gyllido ymgyrch newid ymddygiad gwell'\nMae Lesley Griffiths yn dweud ei bod hi'n "trafod gydag awdurdodau lleol y posibilrwydd o gyllido ymgyrch newid ymddygiad gwell" i atgyfnerthu negeseuon WRAP Cymru.\nCyhoeddwyd am 13:30 28 Meh 2017\nAnnog ailgylchu gwastraff bwyd\nMae'r cwestiwn cyntaf a gyflwynwyd gan Vikki Howells (Cwm Cynon):\nPa gamau y mae Llywodraeth Cymru yn eu cymryd i annog ailgylchu gwastraff bwyd yng Nghymru?


35 Dyfyniadau Rhianta Ysbrydoledig i'ch Cael Trwy Amserau Anodd - Awgrymiadau Ar Gydbwyso Rhianta A Phriodas\nPartneriaethau DomestigAlimoniProses Darganfod YsgariadEnwogionDalfa A Chefnogaeth PlantIechyd MeddwlArwyddion SidyddAwgrymiadau Rhyw Ar Gyfer CyplauCynllunio Ariannol TeuluTrethi Priodas\nPrif / Awgrymiadau Ar Gydbwyso Rhianta A Phriodas / 35 Dyfyniadau Rhianta Ysbrydoledig i'ch Cael Trwy Amserau Anodd\nMae bod yn rhiant yn dyfynnu\nMae codi plentyn yn dyfynnu\nDyfyniadau rhianta da\nDyfyniadau am blant cariadus\nDyfyniadau rhianta ysbrydoledig\nPan rydych chi wedi cael diwrnod hir ac yn chwilio am ychydig o ysbrydoliaeth gyflym er mwyn eich tywys trwy'r nos, dyma ychydig o hwyl (a doeth!) dyfyniadau rhianta i estyn am.\nMae cymaint o bwysau yn cael ei roi ar rieni, gan eraill a nhw eu hunain. Fodd bynnag, nid oes y fath beth â rhieni perffaith, ac ni ddylai fod.\nMae dyfyniadau magu plant yn ein hatgoffa o'r gwirioneddau syml hynny ac yn rhannu geiriau doethineb pwysig i rieni newydd.\nDarllenwch ein detholiad o ddyfyniadau am rieni a dewiswch eich hoff un. Ymhlith y dyfyniadau hyn am rianta, dewiswch y dyfynbris ar rianta sy'n eich ysbrydoli i ddod yn rhiant gwell ac yn briod.\nMae dyfyniadau am ddod yn rhiant yn ein hatgoffa nad yw'n swydd hawdd. Ar ben hynny, mae dyfyniadau am fagu plant yn ein dysgu nad oes y fath beth â rhiant perffaith.\nHyd yn oed pe bai hynny'n bosibl, byddai hynny'n atal plant rhag cael cyfle i ddysgu sut i oresgyn rhwystredigaeth.\n“Os nad ydych erioed wedi cael eich casáu gan eich plentyn, ni fuoch erioed yn rhiant.” –Bette Davis\n“Pan mae eich plant yn eu harddegau, mae'n bwysig cael ci fel bod rhywun yn y tŷ yn hapus i'ch gweld.” - Nora Ephron\nNi allaf feddwl am unrhyw angen yn ystod plentyndod mor gryf â'r angen am amddiffyniad tad.\nNi allwn byth wybod cariad rhieni nes inni ddod yn rhieni. - Henry Ward Beecher\nMae gan ddyfyniadau am fod yn rhiant ddoethineb a all roi rhywfaint o gyfeiriad wrth fagu plant. Gofynnwch i arbenigwyr rhianta y tri pheth gorau rydych chi am eu meithrin yn eich plant, a byddan nhw'n dweud, “Gwydnwch, gallu i addasu, a sgiliau meddwl yn feirniadol.”\nEr mwyn meithrin gwytnwch, gadewch i'ch plant fethu; peidiwch â gwneud popeth drostyn nhw. I'w gwneud yn addasadwy: rhowch nhw mewn sefyllfaoedd lle maen nhw ychydig allan o'u parth cysur.\nTeithio gyda nhw. Ac i annog sgiliau meddwl beirniadol, gofynnwch iddyn nhw archwilio'r hyn maen nhw'n ei weld yn y byd.\nMae magu plentyn yn dyfynnu rhybudd rhag gwneud y camgymeriad o feddwl bod eich plentyn yn ddyledus am ei fywyd er ei fod yn cael ei fywyd o'ch herwydd chi.\nRoedd yn anrheg! Yr hyn y gallwch chi ei wneud yw eu hamddiffyn, eu helpu i lywio heriau bywyd, wrth ganiatáu iddyn nhw wneud eu camgymeriadau eu hunain.\n“Nid yr hyn rydych chi'n ei wneud i'ch plant, ond yr hyn rydych chi wedi dysgu iddyn nhw ei wneud drostyn nhw eu hunain a fydd yn eu gwneud yn fodau dynol llwyddiannus.”\n“Nid eich plant chi yw eich plant chi, maen nhw'n dod trwoch chi, ond bywyd ydyn nhw eu hunain, eisiau mynegi ei hun.” Wayne Dyer\n“Un peth roeddwn i wedi’i ddysgu wrth wylio tsimpansî gyda’u babanod yw y dylai cael plentyn fod yn hwyl.” –Jane Goodall\nNi ddywedodd fy nhad wrthyf sut i fyw; roedd yn byw a gadewch imi ei wylio yn ei wneud. - Clarence Budington Keller\nNid yw'n gyfrinach bod plant yn dysgu trwy ddynwared oedolion. Astudio yn dangos eu bod yn dechrau dysgu trwy ddynwared yn 14 mis oed, nid yn unig gan rieni ond gan ddieithriaid hefyd.\nYr hyn maen nhw'n ei weld yw'r hyn y byddan nhw'n ei fabwysiadu. Yn ogystal, bydd yr hyn maen nhw'n ei ddynwared yn cael ei gofio. Un arall astudio dangosodd y gallai babanod 14 i 18 mis oed ddangos ymddygiad 4 mis ar ôl ei ddysgu trwy ddynwared.\nMae'r hen adage “yn gwneud fel dwi'n dweud, nid fel rydw i'n ei wneud.” yn wirion yn unig. Mae eich plant yn eich gweld chi ac yn modelu eu hunain ar eich ôl, felly ni fyddent byth yn diystyru'r hyn y maent yn ei weld o blaid yr hyn yr ydych yn dweud wrthynt ei wneud. Felly byddwch yn enghraifft dda.\nMae dyfyniadau rhianta da yn eich atgoffa i ddangos model rôl da iddynt; rydych chi'n eu sefydlu ar lwybr da am oes.\nMae'r plant yn ddynwaredwyr perffaith a byddant yn copïo'r hyn a welant yn y cartref. Mae dyfyniadau bod yn rhiant da yn eich gwahodd i drin eich cartref fel yr ystafell ddosbarth gyntaf.\n“Bydd plant yn dilyn eich esiampl, nid eich cyngor chi.”\n“Mae plant yn addas i gyflawni'r hyn rydych chi'n ei gredu ohonyn nhw.” –Lady Bird Johnson\n“Mae'r rhan fwyaf o bethau'n dda, a nhw yw'r pethau cryfaf, ond mae yna bethau drwg hefyd, ac nid ydych chi'n gwneud ffafr i blentyn trwy geisio ei gysgodi rhag realiti. Y peth pwysig yw dysgu plentyn y gall da bob amser fuddugoliaeth dros ddrwg. ” –Walt Disney\n“Ond nid yw plant yn aros gyda chi os gwnewch yn iawn. Dyma'r un swydd lle gorau oll ydych chi, y mwyaf sicr na fydd ei hangen arnoch yn y tymor hir. ' - Barbara Kingsolver\nBydd y profiadau cadarnhaol a roddwch i'ch plentyn yn lluosi. Mae'r dyfyniadau tad hyn yn pwysleisio pwysigrwydd y profiadau hynny.\nBydd plant yn gallu cael profiadau cadarnhaol eu hunain a'u darparu ar gyfer eraill. Wrth ddysgu Sut i dad, peidiwch ag anghofio bod hwyl yn rhan annatod ohono.\nMae tadau parchus a gofalgar yn rhoi cyfarwyddiadau i'w merched ar yr hyn i edrych amdano mewn perthnasoedd a sut y dylai dyn eu trin. Cadwch eich addewidion os ydych chi am eu dysgu i ddisgwyl hynny yn eu perthnasoedd.\nGall perthynas tad-merch osod y naws ar gyfer ei pherthynas â dynion yn y dyfodol. Cofiwch, bydd y grymuso a'r gred a roddwch iddi yn ei dilyn mewn bywyd.\nMae Tadolaeth lwyddiannus yn cynnwys diferion beunyddiol o garedigrwydd, cefnogaeth a chariad. - Reed Markham\nTadau, byddwch dda i'ch merched. ti yw duw a phwysau ei byd. - Maer John\nMae tad yn berson sydd eisiau i'w fab fod yn ddyn cystal ag yr oedd eisiau bod. - Frank A. Clark\nEfallai nad yw fy nhad yn berffaith, ond mae'n gwneud yr hyn y mae'n ei wneud orau, sef fy nhad. - Adrian A. Jeresano\nMae bod yn dad gwych fel eillio. Waeth pa mor dda y gwnaethoch eillio heddiw, mae'n rhaid i chi ei wneud eto yfory. - Reed Markham\nGall unrhyw un fod yn dad, ond mae'n cymryd rhywun arbennig i fod yn dad.\nMae'n cymryd pentref i fagu plentyn. Fodd bynnag, mae gan rieni ran fawr i'w chwarae. A. astudio yn dangos bod arferion rhianta sy'n cynnwys cosb yn gysylltiedig â siawns uwch o ymddygiad aflonyddgar mewn plant.\nYn ogystal, mae lefelau isel o anwyldeb yn gysylltiedig ag ymddygiadau gwrthwynebol mewn plant. Mae cariad a ffiniau iach yn bwysig os ydych chi am fagu person hapus. Bydd plant annwyl yn tyfu i fyny i ddod yn oedolion cryf.\nMae'r berthynas sydd gan rieni ymhlith ei gilydd yn cyd-fynd ac mae hefyd yn effeithio ar y plant. Astudiaeth dangos pan fydd priod yn caru ei gilydd, bod plant yn aros yn yr ysgol yn hirach ac yn priodi yn ddiweddarach mewn bywyd.\nPeidiwch â rhoi eich priodas ar y llosgwr cefn; dim ond ôl-danio y bydd. Pan fyddwch chi'ch dau yn unedig, gallwch fynd i'r afael â mwy o heriau, cefnogi'ch gilydd, a rhyddhau egni i fuddsoddi mewn magu plant.\n“Y peth pwysicaf y gall tad ei wneud i’w blant yw caru eu mam.” - Henry Ward Beecher\nMae tad yn aberthu ei anghenion i gyflawni ein dymuniadau.\nNi all unrhyw un yn y byd hwn garu merch yn fwy na'i thad. - Michael Ratnadeepak\nDad, bydd eich llaw arweiniol ar fy ysgwydd yn aros gyda mi am byth.\n“Bendigedig yn wir ydy’r dyn sy’n clywed llawer o leisiau tyner yn ei alw’n dad! “- Plentyn Lydia M.\nMae tad bob amser yn gwneud ei fabi yn fenyw fach. a phan mae hi'n fenyw, mae'n troi ei chefn eto. - Enid Bagnold\nGwir gariad cyntaf merch yw ei thad. - Marisol Santiago\nFe roddodd Duw yr anrheg fwyaf i mi i gyd, ac rydw i'n ei alw'n dad. - Kenneth Tan\nMae dyfyniadau rhianta yn awgrymu, ni waeth pa mor anodd rydych chi'n ceisio, bydd gan eich plant rywbeth i'w ddweud wrth eich therapydd amdanoch chi bob amser. Pe baech chi'n rhoi gormod o ryddid, efallai y byddan nhw'n dweud nad oeddech chi'n poeni digon.\nOs codwch ormod o ffiniau, gallent ddweud na chawsant unrhyw gyfleoedd i geisio gwneud camgymeriadau. Mae dyfyniadau ysbrydoledig ar gyfer moms yn pwysleisio ei bod yn bwysig eich bod yn dal i geisio bod yn ddigon da, nid yn berffaith.\nBeth mae dyfyniadau mam yn ei gynghori os ydych chi am fagu plentyn cariadus? Sioe cariad yn eich cartref. Am fagu plentyn sy'n chwilfrydig am y byd o'i gwmpas?\nEwch ag ef ar anturiaethau, i wledydd tramor, i weld gwahanol ddiwylliannau a ffyrdd o fyw. Llenwch eich cartref gyda llyfrau; gadewch iddyn nhw eich gweld chi'n darllen.\nSiaradwch â charedigrwydd â'i gilydd, fel eu bod nhw'n dysgu'r cariadus hwnnw cyfathrebu sydd orau. Byddwch yn ymwybodol bob amser bod eich gweithredoedd yn dylanwadu ar ffordd eich plentyn o edrych ar y byd.\n“Nid oes unrhyw ffordd i fod yn fam berffaith a miliwn o ffyrdd i fod yn un dda.” Jill Churchill\n“Os ydych chi'n poeni am fod yn fam dda, mae'n golygu eich bod chi eisoes yn un.”\n“Nid oes angen mama perffaith ar blant. Mae angen un hapus arnyn nhw. ”\n“Pan fydd eich plentyn yn cael diwrnod caled, nid ydyn nhw'n gofyn,‘ allwn ni siarad? ’Yn lle hynny maen nhw'n gofyn,‘ a ddewch chi i chwarae gyda mi? '”\nMae pob rhiant eisiau i'w plant lwyddo a dod yn bobl wych. Er mwyn i hyn ddigwydd, mae 2 brif ffactor i'w hystyried - bod y person rydych chi am iddyn nhw fod a'u trin fel petaen nhw eisoes fel yna.\nMae plant yn dysgu trwy ddynwared, felly dangoswch iddyn nhw sut i wneud yr hyn rydych chi'n disgwyl iddyn nhw ei gael. Ar ben hynny, dylech eu trin yn y ffordd rydych chi am iddyn nhw ddod - gyda pharch, agwedd gadarnhaol ac empathi.\n“Mae'r hyn rydych chi'n ei ddweud wrth eich plentyn yn dod yn hunan-naratif iddo.”\n“Yr hyn nad yw plentyn yn ei dderbyn, anaml y gall ei roi yn ddiweddarach.”\n“Mae’n haws adeiladu plant cryf nag atgyweirio dynion sydd wedi torri.” –Frederick Douglass\n“Fel rhiant, rydyn ni'n ceisio ein gorau i ddysgu bywyd i'n plant, ond nhw yw'r rhai sy'n dysgu i ni beth yw pwrpas bywyd.”\n“Byddwch yn rhiant heddiw eich bod chi am i'ch plant gofio yfory.”\nMae'n hawdd ymateb mewn rhwystredigaeth pan fydd eich plentyn wedi gwneud rhywbeth dro ar ôl tro eich bod wedi dweud wrtho filiwn o weithiau i beidio â gwneud.\nOnd cymerwch anadl ddofn a chyfrif i dri. Bydd yr hyn a ddywedwch yn dod yn wirionedd iddynt. Ewch yn ôl a darllen mwy o fod yn dyfynbris rhiant neu'n ddyfynbrisiau magu plant cadarnhaol.\nMae'r dyfyniadau hyn am fod yn rhiant yn rhannu perlog o ddoethineb na fyddai efallai'n eich helpu chi allan o'ch jam magu plant nesaf. Mae dyfyniadau rhieni am y tro cyntaf yn ysbrydoledig a gallent eich helpu i osgoi rhai trafferthion magu plant.\nFelly peidiwch â darllen y dyfyniadau rhianta hyn yn unig - defnyddiwch nhw!


Hafan / Criccieth - Carvers\nRoedd cerfio coed yn boblogaidd iawn fel hobi neu fel bywoliaeth yn enwedig ymhlith morwyr ar fordeithiau hir. Roedd Siôn Edwards, o Gricieth, yn saer llong, saer tai, adeiladwr cychod a chanŵ ac roedd yn gerfiwr medrus. Hwyrach mewn bywyd gwnaeth arbenigo mewn cerfio penddelwau a cherfiadau pren ar gyfer llongau Porthmadog. Byddai’r penddelw yn cael ei osod ar flaen y llong, yn rhan o’i hunaniaeth ac yn gysylltiedig â’i enw. Cerfiadau deniadol ac addurniadol ond hefyd yn symbolaeth o’r hyn oedd yn bwysig i’r perchennog y llong, ac weithiau yn dal symbolaeth ofergoelus. Credwyd bod y ffigurau yma yn gymorth i lonyddu a heddychu ysbryd cythryblus y môr.\nCerfiodd Siôn y penddelw i’r parc enwog “Pride of Wales” adeiladwyd ym Mhorth y Gest ym 1870. Cerfiodd o ferch y perchennog mewn frog sidan gyda’i gwallt yn chwifio yn y gwynt. Gan fod y llong yn siartredig gan y llywodraeth yn India, cerfiwyd, o amgylch y starn, olygfa’r jyngl i gynrychiola’r anifeiliaid ac ymlusgiaid yng nghorsydd Burma. Gwelir esiampl o’i waith yng Nghanolfan Llongddrylliadau Aretton ar Ynys Wyth, penddelw oddi ar y sgwner “Dizzie Dunlop” (1)a llongddrylliad ar arfordir yr ynys gyda llwyth o lechi o Borthmadog. Un arall oedd ar gyfer y “Cadwalader Jones” (2) sgwner a’i hadeiladwyd ym Mhorth y Gest. Roedd capten y llong, a oedd hefyd y perchennog, yn byw ar Deras Salem yng Nghricieth.\nGwelwyd esiamplau o’i waith yn y dref a’r ardal leol sydd yn dal i fodoli, ac eraill sydd wedi symud o’u lleoliad gwreiddiol. Yn ogystal â cherfweddau eraill, creodd gerfiadau tri dimensiwn ar gyfer siopau a busnesau. Ym Mhwllheli creodd ddafad ar gyfer siop “Pwlldefaid” (3) a’r afr ar gyntedd “ Gwesty’r Afr” ym Meddgelert. Dilynodd William Edwards yn ôl troed ei dad ac fel ei dad oedd yn adeiladwr cychod ac yn gerfiwr pren arbennig. Yng Nghapel Salem mae yna esiamplau cerfiedig, ond mae yna ansicrwydd ynglŷn â phwy a gerfiodd y rhain; Siôn neu ei fab.\nWilliam Edwards a gerfoiodd ben yr eryr a arferai fod uwchben mynedfa siop yr “Eryr Aur” ar y Stryd Fawr. Gwelir ei waith hyd heddiw ar fynedfeydd tri o dai ar Deras Glasfor gyferbyn â Theras Mona yng Nghricieth(4). Cerfiwr lleol arall oedd Charles Jones o Heol Henbont; gellir gweld rhywfaint o'i waith yn Eglwys Saint Catrin (5). Cerfiodd hefyd lwyau caru - hen draddodiad Cymreig lle'r oedd dynion ifanc yn cerfio'r llwyau cywrain hyn ar gyfer eu cariadon. Mae'r rhain yn dal i gael eu cynhyrchu'n lleol heddiw fel anrhegion neu eu gwerthu fel cofroddion.\nRoedd Emile de Vynck yn un o'r ffoaduriaid o Wlad Belg a ddaeth i Griccieth yn ystod y Rhyfel Byd Cyntaf. Ymsefydlodd ym Mhentrefelin ac roedd ganddo weithdy cynhyrchu dodrefn. Roedd yn gerfiwr talentog iawn a chreodd lawer o ddarnau ar gyfer eglwysi ledled yr ardal a chadeiriau Eisteddfod. Cerfiodd broffil o David Lloyd George a ddifrodwyd mewn tân yn ei weithdy. Yn ffodus roedd cast plastr wedi'i wneud ac mae hyn i'w weld yn y Neuadd Goffa (6).\n49 wedi gweld yr eitem hon\nCricieth - Syr Hywel y Fwyall


Ymarfer corff ac iechyd meddwl: 3 Pam fod ymarfer corff yn gwella iechyd meddwl? - OpenLearn - Open University - E233_3\n3 Pam fod ymarfer corff yn gwella ...\nHyd yma, rydym wedi gweld llawer iawn o dystiolaeth yn dangos bod ymarfer corff yn gallu cael effaith gadarnhaol ar iechyd meddwl, ond pam? Pam fod cymryd rhan mewn gweithgarwch corfforol yn arwain at well iechyd meddwl? Yn y gweithgaredd nesaf, byddwn yn ceisio ateb y cwestiwn hwn.\nGweithgaredd 4 Pam fod ymarfer corff yn fuddiol i iechyd meddwl?\nTiming: Dylech ganiatáu tua 35 munud\nGwnewch restr o’r rhesymau a allai egluro pam fod ymarfer corff yn gwella iechyd meddwl.\nNawr, gwrandewch ar Drac 2, ‘Gweithgarwch corfforol ac iechyd meddwl: pam mae’n gweithio?’. Yn y clip hwn, mae Dr Gaynor Parfitt a’r Athro Adrian Taylor yn trafod rhai o’r damcaniaethau arfaethedig ynghylch pam fod ymarfer corff yn gwella iechyd meddwl.\nDarparwyd y fersiwn sain Gymraeg gan artistiaid trosleisio. Mae’r ffeil sain wreiddiol ar gael yma. [Tip: daliwch Ctrl a chliciwch dolen i'w agor mewn tab newydd. (Cuddio tip)]\nDownload this audio clip.Audio player: Gweithgarwch corfforol ac iechyd meddwl: pam mae’n gweithio?\nGweithgarwch corfforol ac iechyd meddwl: pam mae’n gweithio?\nDylai effaith ymarfer corff ar iechyd meddwl weithio i bawb, yn syml oherwydd y mecanweithiau sylfaenol posibl y credir eu bod yn esbonio pam y byddai gweithgarwch corfforol yn cael effaith. Ac mae’r mecanweithiau hynny’n amrywio o effeithiau penodol gweithgarwch corfforol ar niwro-drosglwyddwyr yn yr ymennydd i’r effaith mae gwneud rhywfaint o ymarfer corff yn ei gael fel amser allan, fel ffordd o dynnu eich sylw oddi wrth eich pryderon bob dydd. Mae gan bob un o’r damcaniaethau hynny gryfderau a gwendidau – p’un ai a ydyn ni’n siarad am esboniad niwro-drosglwyddwr neu esboniad endorffin, neu am y feistrolaeth, yr hyder y gallwch ei gael o wneud ymarfer corff.\nGallwn siarad am brosesau bioffisegol neu brosesau seicogymdeithasol... Mae’n ddefnyddiol edrych ar brosesau seicogymdeithasol. Rydyn ni’n ei alw yn ‘y tair C’ o ran sut mae pobl yn teimlo am eu galluoedd, faint o reolaeth sydd ganddynt dros eu hymddygiad a sut mae’n effeithio ar eu hiechyd a hefyd, faint o gwmni a sut berthynas sydd ganddynt â phobl eraill. Mae’n ymddangos bod y tri pheth hynny’n bwysig ar gyfer iechyd meddwl. Os ydyn ni’n teimlo’n dda am yr hyn rydyn ni’n ei wneud, rydyn ni’n tueddu i deimlo’n well amdanom ni’n hunain a bydd gennym well iechyd meddwl. Os ydyn ni’n teimlo mewn rheolaeth, rydyn ni’n gallu rheoli beth rydyn ni’n ei neud, mae gennym ddewis, rheolaeth dros beth rydyn ni’n ei wneud, ac rydyn ni’n teimlo ei fod yn gwneud gwahaniaeth i sut ydym ni. Ac os ydyn ni’n teimlo bod gan bobl eraill ddiddordeb ac os ydyn ni’n gallu uniaethu â phobl eraill, yna mae hynny’n ein helpu ni i deimlo’n well amdanom ni’n hunain ac mae ein hiechyd meddwl yn tueddu i fod yn well.\nNi fydd rhai pobl yn gwerthfawrogi hyn nac yn derbyn eu bod yn dod yn fwy cyfrifol yn gorfforol yn eu bywydau, neu eu bod yn mynd yn fwy ffit yn gorfforol, o bosib oherwydd eu problemau iechyd meddwl eraill. Felly, efallai na fydd yn gweithio mor llwyddiannus o safbwynt meistrolaeth. Ond nid yw hynny’n golygu nad yw’r newidiadau niwro-seicolegol eraill yn digwydd.\nMae gan bobl ddiddordeb yn y cysylltiad rhwng gweithgarwch corfforol ac iechyd meddwl drwy brosesau bioffisegol. Mae prosesau bioffisegol yn gallu cynnwys sawl peth, mae newid tymheredd yn un ohonyn nhw. Wrth i chi wneud ymarfer corff rydych yn cynhesu, ac mae hynny wedi’i gysylltu â theimlo’n well. Felly, efallai mai newidiadau dros dro fydd y rheini. Ond o ran newidiadau mwy hirdymor drwy gyfnod hir o weithgarwch, beth fydd rhai o’r newidiadau? Efallai bod llai o densiwn yn y cyhyrau yn un ohonynt, fel eich bod yn teimlo’n llai cynhyrfus a dan lai o straen sy’n golygu newidiadau corfforol fel y cyhyrau’n ymlacio.\nMae problemau gyda’r esboniad niwro-drosglwyddwyr, yr esboniad endorffin a’r esboniad thermagenic, sef bod y cyhyrau’n cynhesu, a’r cyhyrau’n llacio, oherwydd cyn gynted ag y byddaf yn dechrau gwneud ymarfer corff bydd mwy o ocsigen yn cael ei gludo drwy’r corff, sy’n creu endorffiniau a niwro-drosglwyddwyr ac yn ymlacio’r cyhyrau, fel bod yr holl systemau ar waith. Felly, nid yw’n bosibl dweud mai’r un peth yma sy’n cael yr effaith. Ac felly, rydym erbyn hyn yn siarad llawer iawn mwy am gael synergedd, cael cyfuniad o’r mecanweithiau hynny i esbonio pam ei fod yn gweithio.\nGallai rhai eraill gynnwys newidiadau yn y ffordd mae’r ymennydd yn gweithio. Fwyfwy, mae gan bobl ddiddordeb yn natblygiad y clefyd Alzheimer a dementia ymysg pobl hŷn, ac a yw gweithgarwch corfforol yn dylanwadu ar hynny drwy ryw fath o broses adfywio meinwe’r ymennydd sy’n gysylltiedig â gweithrediad gwybyddol. Felly, mae rhywfaint o dystiolaeth bod ymarfer corff yn gallu dylanwadu ar sut rydyn ni’n prosesu gwybodaeth, sy’n gysylltiedig â newidiadau yn yr ymennydd. Mae pobl eraill yn aml yn sôn am ostyngiadau mewn iselder sy’n gysylltiedig ag endorffinau. Mae endorffinau’n foleciwlau eithaf cymhleth, nid yw mor syml â chynyddu endorffinau, mae’n bosib bod pethau eraill fel dopamine, sy’n bwysicach ac yn gysylltiedig â hwyliau a lleihau iselder. Felly, mae ymarfer corff yn gallu gwella iechyd meddwl mewn sawl ffordd, sawl ffordd fioffisegol.\nEnd transcript: Gweithgarwch corfforol ac iechyd meddwl: pam mae’n gweithio?\nSut mae eich esboniadau’n cymharu â’r rhai a amlinellwyd yn y darnau rydych wedi’u darllen neu wedi gwrando arnyn nhw? Efallai yr hoffech ddefnyddio’r adran sylwadau isod i rannu eich safbwyntiau am yr esboniadau sydd fwyaf credadwy i chi, a rhoi sylwadau ar bostiadau eraill gan aelodau o’ch grŵp.\nNid oes un ddamcaniaeth na rhagdybiaeth wedi’i derbyn yn gyffredinol i esbonio’r cysylltiad rhwng ymarfer corff ac iechyd meddwl. Yn hytrach, mae sawl rhagdybiaeth wahanol wedi’u cynnig. Gellir rhannu’r rhain yn ddau gategori: (1) corfforol neu fioffisegol a (2) seicolegol neu seicogymdeithasol.\nFfigur 1 Mae ymarfer corff yn gallu gwneud i ni deimlo’n well ac mae’n gallu gwella ein hwyliau\nMae tystiolaeth bod ymarfer corff yn cael effaith gadarnhaol ar iechyd meddwl, ond yn ymarferol gall fod yn anodd nodi’r union resymau pam. Gallai hyn fod oherwydd bod cyfuniad o ffactorau yn arwain at well iechyd meddwl, yn hytrach nag un ffactor. Hefyd, oherwydd bod pawb yn wahanol, gall yr esboniadau dros well iechyd meddwl amrywio’n ôl y person dan sylw.\nBlaenorol 2 Rôl ymarfer corff o ran lleihau gorbryder ac iselder


Te Prynhawn yn yr Athenaeum | Paned a Chacen\nTe Prynhawn yn yr Athenaeum\nDa chi gyd yn gwybod cymaint dwi’n joio te prynhawn, ac yn bachu ar unrhyw esgus i fwyta llond bol o frechdanau bach, cacennau a the. Felly pan ddaeth un o fy ffrindiau gorau draw i aros o Sweden, roedd o’n un o’r pethau cyntaf ar ein ‘to do list’. Mae Pia yn dipyn o bobwraig hefyd ac fe fydd y rhai ohonoch sydd wedi darllen y llyfr wedi gweld rhai o’i ryseitiau hi, felly roedd rhaid gwneud yn siŵr ein bod ni’n mynd i rywle gwerth chweil. Ac yn ôl y Tea Guild does ‘na unrhwy le gwell ar hyn o bryd na’r Athenaeum, enillydd y te prynhawn gorau yn Llundain yn 2012.\nMae’r Athenaeum yn westy pum seren ynghanol Llundain sy’n edrych dros Green park. Wrth gwrs mae’n foethus ond tydio ddim yn teimlo yn rhy ffurfiol. A dweud y gwir mae’r stafell ble maen nhw’n gweini’r te prynhawn yn glyd a chysurus, a dweud y gwir roedden nhw hyd yn oed yn rhoi blancedi i chi swatio yn eich cadeiriau os oeddech chi eisiau.\nY peth da am de prynhawn yw nad oes rhaid i chi ddewis rhyw lawer (dwi’n un ofnadwy am bendroni am oes dros fwydlen hirfaith), ond ar ôl eistedd i lawr yn ein cadeiriau cyfforddus, roedd ‘na ddau ddewis i’w wneud. Pa de i’w ddewis? – Assam gan amlaf i mi. Ac oeddem ni eisiau Champagne? – dim ond un ateb sydd i’r cwestiwn yna!\nFelly glasied o champagne yr un, champagne pinc gydag ychydig o flas rhosyn arno, a the wedi’i weini mewn tebotau arian.\nYn wahanol i rai gwestai dyw’r holl fwyd ddim yn dod ar unwaith wedi’i gweini ar stand cacennau. yn hytrach fe ddaeth gweinydd draw gyda phlât yn llawn brechdanau a gofyn pa rai oeddem ni eisiau a’u gosod ar ein plât. Doedd dim angen poeni am fod yn farus roedd o’n fwy na bodlon i ni gael llond plât o frechdanau a mwy wedyn, a’r peth da am hyn oedd nad oedd rhaid i unrhyw un fwyta’r brechdanau wy! Brechdanau reit glasurol oedd y rhain, eog wedi’i fygu, ciwcymbr a chaws hufen a ham a phicl, ond roedd pob un yn flasus ac yn amlwg wedi’i dorri yn ffres gan nad oedd yna un ochr sych.\nAr ôl y brechdanau daeth y sgons a chrympets, i gyd yn gynnes o’r popty, gyda photiau o jam mefus, hufen a cheuled lemon. Wrth gwrs fe sglaffiwyd y cyfan. Ond roedd seren y sioe eto i ddod.\nGyd prin ddim lle ar ôl yn ein boliau fe gawsom ni ddewis nid o ddau neu dair cacen arall ond llond troli ohonyn nhw. Roedd yna gymaint o bethau bach blasus gwahanol o dartenni ffrwythau i jeli champagne i gacen ffrwythau roedd hi’n anodd penderfynu beth i’w gael. Yn y diwedd fe ges i darten ffrwythau, bocs siocled wedi’i lenwi gyda mousse siocled gwyn, a paflofa bach mafon. Roedd y tri pheth yn hyfryd ac roedd fy ffrindiau Pia a Kläs yn hapus gyda’u dewis nhw hefyd. fe fuaswn i wedi bod wrth fy modd yn trio mwy, ond wir i chi doedd na ddim lle ar gyfer un briwsionyn arall erbyn y diwedd.\nFe wnaeth y tri ohonom fwynhau’r profiad yn fawr, a fydden i’n newid dim. Llwyr haeddiannol o’r wobr ddywedwn i.\nTagiau: athenaeum, te prynhawn\nCinio tair seren →


Castell Aberystwyth - Wicipedia\nLleolir Castell Aberystwyth ar frig rhwng traeth y de a thraeth y gogledd yn nhref Aberystwyth, Ceredigion. Adfeilion yn unig a welir yno heddiw, y cwbl a erys o'r castell ag adeiladwyd ar y safle yn 1277, ond roedd sawl castell cynharach ar y safle cyn i'r un presennol gael ei godi. Mae'r amddiffynfa cyntaf yn dyddio o Oes yr Haearn.\nRhan o furiau Castell Aberystwyth\nAdeiladwyd y castell presennol fel castell consentrig, o siap diamwnt, gyda phorthdy ar y ddau ben. Mae ganddo amddiffynwaith o furiau o fewn muriau a alluogai'r amddiffynwyr i saethu i lawr o uchderau amrywiol, gan helpu osgoi felly saethu cyfeillgar. Tu hwnt i'r ddau dŵr gwarchod ceir dau borthdy, barbican a thŵr tal o fewn ward mewnol y castell. Erbyn heddiw, dim ond megis awgrymu ei hanes mae'r castell, am y dinistrwyd ei strwythr mawreddog gan ryfela ac am ei fod mor agos i'r môr. Mae cofnodion hanes yn awgrymu fod cyflwr y castell yn dechrau dirywio erbyn 1343 oherwydd erydiad a achoswyd gan y gwynt a'r môr.\nMae'r castell ar agor i'r cyhoedd ac yn cynnwys parc a adeiladwyd yn ddiweddar gan gyngor y dref ar safle hen fynwent, mae'r hen gerrig beddau'n dal i'w gweld yn sefyll o gwmpas ochrau'r parc.\nAdeiladwyd y gwir gastell cyntaf yn Aberystwyth tua milltir i lawr yr arfordir o leoliad y castell presennol, gan Gilbert de Clare tua 1110. Adnabyddid hi dan sawl enw gan gynnwys Castell Tan-y-castell, Castell Aber Rheidol ac Hen Gastell Aberystwyth.\nNewidiodd y castell pren hwn ddwylo sawl gwaith wrth i'r Normaniaid ryfela â'r Cymry; cyryfhawydd y castell gyda waliau carreg dro ar ôl tro. Disgynodd y castell i ddwylo Owain Gwynedd yn 1136. Newidiodd ddwylo o leiaf tair gwaith eto cyn disgyn i feddiant Llywelyn Fawr yn 1221. Cred ysgolheigion y bu'n debygol y dymchwelodd Llywelyn y castell cyn ail-adeiladu un arall yn ei le. Ni chyfeirir at y castell eto mewn hanes tan i Edward I o Loegr adeiladu'r strwythr a adnabyddir heddiw fel Castell Aberystwyth.\nAdeiladwyd hi, ynghyd â chestyll Y Fflint, Rhuddlan a Llanfair-ym-Muallt, gan y brenin Edward I, fel rhan o'i ymgyrch yn erbyn y Cymry. Dechreuwyd yr adeiladu ym 1277, ond roedd hi'n araf yn cael ei orffen, ac roedd dal heb ei orffen yn 1282 pan ddeliodd y Cymry y castell am ychydig a'i losgi. Cwblhawyd yr adeiladwaith yn 1289, ar draul mawr i Goron Lloegr.\nErbyn 1307, roedd y castell yn ffynnu ddigon i bobl ddechrau adeiladu eu tai wrth droed ei waliau, a gelwyd y dref yn Llanbadarn Gaerog, ond adnabyddwyd y dref yn aml gan enw'r castell Aberystwyth, fel yr adnabyddir y dref hyd heddiw.\nNewidiodd y castell ddwylo sawl gwaith yn ystod rhyfela ac yn 1404, disgynodd y castell i ddwylo Owain Glyndŵr, Tywysog Cymru. Yn fuan wedi hyn ail-gipwyd y castell gan y Saeson. Ond yn 1408, wrth i ryfel annibyniaeth y Cymry ddod i ben, dechreuodd y castell fynd ar chwal. Yn 1637, penodwyd Castell Aberystwyth yn Fathdy Brenhinol gan Siarl I o Loegr. Roedd y bathdy yn creu ceiniogau arian, ond y cysylltiad yma oedd i achosi diwedd y castell. Daeth rheolwr y Bathdy yn gyfoethog oherwydd ei swydd, a chododd fyddin o filwyr Brenhinol yn ystod Rhyfel Cartref Lloegr. Trodd hyn y castell yn darged i Oliver Cromwell, a ddinistriodd y castell yn 1649.\nGolygfa 360 radd o Aberystwyth (Angen Java)\nWedi dod o "https://cy.wikipedia.org/w/index.php?title=Castell_Aberystwyth&oldid=11008793"\nAdeiladau ac adeiladwaith 1110\nAdeiladau ac adeiladwaith 1277\nAdeiladau ac adeiladwaith yn Aberystwyth\nAdeiladau rhestredig Gradd I Ceredigion\nNewidiwyd y dudalen hon ddiwethaf ar 23 Tachwedd 2021, am 12:10.


Mae gweithgynhyrchwyr alnico, cyflenwyr, ffatri-yn prynu Alnico cyfanwerthu-Hangzhou AAA Magnetics LLC\nCartref > Cynhyrchion > Alnico\nDatblygwyd magnetau alnico, bennaf alwminiwm, nicel a chobalt, yn cynnwys yn y 1940 ' s. Dosbarth hwn o fagnet yn parhau i fod yn ddeunydd dewisol oherwydd ei ' s tymheredd rhagorol sefydlogrwydd, helo...Mwy\nAlnico Pot bas gyda paent coch Pot bas Alnico yw ein cynnyrch argymhellir. Rydym, cynhyrchion, Inc magnetig AAA yw gwneuthurwr magnet parhaol Pot bas Alnico a SmCo yn Hangzhou, Tsieina. SuP Rydym...Mwy\nDefnyddir bwrw Alnico 5 amlaf oll y cast magnetau Alnico. Defnyddir deunydd hwn yn helaeth yn cylchdroi peiriannau, mesuryddion, offerynnau, synhwyro dyfeisiau, a dwyn o geisiadau, i enwi ychydig...Mwy\nGwnaed magnetau parhaol alNiCo o'r Aloeon alwminiwm, nicel a chobalt â haearn. Alnico a alcomax yn ddwy o enwau masnach o'r fath aloion. Symiau bach o Cu, Ti a DS gellir defnyddio hefyd,...Mwy\nNeilltuo Alnico6, diametrally magnetized.super yn gywir. Yn y bôn mae aloion alnico cynnwys alwminiwm, nicel, cobalt, copr, haearn a thitaniwm. Mewn rhai graddau eu cobalt a/neu titaniwm eu hepgor. Gall y aloion co...Mwy\nAlNiCo5-7 silindr. Alnico5-7 silindr yw ein cynnyrch argymhellir. Rydym, AAA magnetig cynhyrchion, Inc yn silindr Alnico5-7 a SmCo magnet parhaol gwneuthurwr yn Hangzhou, Tsieina. Rydym yn cyflenwi clas cyntaf...Mwy\nRoedd UDA s safon diwedd ymsefydlu-parhaol yn sintered AlNiCo magned diwydiant safon gradd UDA (MMPA) BrHcbHcjBHmaxDensity % newid fesul CTw MaxRemarkkGsmTOekA/mOekA/mKJ/m3MGOeg/cm3%K℃ AlNiCo2 7.171055044570451...Mwy\nHangzhou AAA Magnetics LLC yw un o brif alnico gweithgynhyrchwyr a chyflenwyr, ac â ffatri alnico ein hunain, gallwn gynnig eich pris da. Croeso i brynu alnico a wneud cyfanwerthu alnico busnes gyda ni.\n» Alnico magnetau\n» Alnico Pot magned\n» Cobalt nicel alwminiwm


Ysgol Gynradd Y Priordy Yr Eglwys yng Nghymru (Powys) - Deall profiadau a heriau plant y...\nBeth yw SSCE Cymru\nYmgysylltu ag SSCE Cymru\nYsgolion ac Awdurdodau Lleol\nPlant y lluoedd arfog\nProfiadau plant y Lluoedd Arfog\nGwybodaeth ar gyfer plant aelodau’r lluoedd arfog\nDyfyniadau Plant Milwyr\nPecyn Gwaith i Ysgolion\nAdnoddau SSCE Cymru\nPecyn Gwaith i Rieni - YN DOD CYN HIR\nDystiolaeth SSCE Cymru\nAdroddiad ar anghenion dysgu ychwanegol plant aelodau’r lluoedd arfog\nNewyddlen SSCE Cymru\nT: +44 (0)29 2046 8616 SSCE@wlga.gov.uk\nYsgol Gynradd Y Priordy Yr Eglwys yng Nghymru (Powys) - Deall profiadau a heriau plant y Lluoedd Arfog\nMae Ysgol Gynradd yr Eglwys yng Nghymru Priordy wedi ei lleoli yn Aberhonddu, cartref y 160 Brigâd (Cymreig) a Phencadlys Cymru, barics hyfforddi’r Milwyr Traed ac yn agos i wersyll hyfforddi Pontsenni. Mae cymuned y Lluoedd Arfog yn gymysgedd o filwyr sy’n gwasanaethu a chyn filwyr. Mae gan y mwyafrif o deuluoedd un rhiant sy’n gwasanaethu. Mae’r plant yn aml yn aros yn yr ysgol am ddwy i dair blynedd, wedi i riant gael eu hanfon i'r ardal. Os caiff rhiant ddyrchafiad yna mae'n bosibl y byddant yn symud ymlaen yn gynt.\nY nifer o blant Milwyr yn Ysgol yr Eglwys yng Nghymru Priordy: (10%)\nAstudiaeth achos wedi ei gwblhau gan: Claire Pugh, Uwch Athrawes\nYr heriau mae plant Milwyr yn eu hwynebu\nAdnabod anghenion plant Milwyr\nCynnal y cymorth\nYmgysylltu â’r Lluoedd Arfog a’r gymuned leol.\n1. Sut mae Ysgol Gynradd yr Eglwys yng Nghymru Priordy yn rhannu'r profiadau cadarnhaol o fod yn blentyn Milwr?\nRydym yn dathlu’r profiadau maent yn eu rhannu gyda’u dosbarth, staff a phlant eraill\nMae bod yn rhan o gyngor yr ysgol yn eu galluogi nhw i rannu eu safbwyntiau a’u barn fel grwp o ddysgwyr\nRydym yn rhannu profiadau darllen drwy ddefnyddio ‘Reading Force’, sydd wedi profi’n llwyddiannus gyda theuluoedd y Lluoedd Arfog oherwydd:\nMae wedi annog mwy o siarad a thrafodaeth yng nghartref y teulu ac wedi darparu rhywbeth sy’n gyffredin rhwng lleoedd gwaith a bywyd y cartref\nMae wedi darparu elfen o dderbyn y bydd y rhiant adref yn fuan, a bod y ddau ohonynt wedi mwynhau rhannu llyfr\nMae’n caniatáu peth amser tawel i'r plant gyda'u mam adref lle gallant siarad am ofidiau, pryderon ac uchafbwyntiau/pethau cyffrous ynglyn â’u taith\n2. Pa heriau mae plant Milwyr yn eu hwynebu yn Ysgol Gynradd yr Eglwys yng Nghymru Priordy\nGallu rheoli eu hemosiynau a’u lles wrth ymdrin â sefyllfaoedd gwahanol\nBod ar wahân i riant sy’n gweithio i ffwrdd\nFfarwelio gyda ffrindiau sy’n symud ymlaen\nRheoli trawsnewid, a all gynnwys cyfnodau o newid o fewn yr uned deuluol\nAddasu i systemau addysg gwahanol, gan gynnwys meysydd llafur a phynciau gwahanol, newidiadau i’r addysgu a'r systemau dysgu\nMae gan rai teuluoedd sy’n ymuno â’r ysgol ddisgwyliadau gwahanol o addysg, wedi ei seilio ar eu profiadau blaenorol a gall hyn achosi gorbryder i rieni.\n3. Sut mae Ysgol Gynradd yr Eglwys yng Nghymru Priordy yn adnabod anghenion plant Milwyr?\nBydd dysgu yn digwydd ac yn cael ei asesu unwaith y bydd y plentyn yn dechrau yn yr ysgol. Bydd athrawon yn canfod y bylchau yn addysg y plant a bydd ymyriadau yn cael eu rhoi mewn grym e.e. Addysgu manwl\nO ran llythrennedd fe fydd plant yn cael ymyriadau os oes angen, wedi iddynt gael cyfnod o amser un i un, gyda’r athro/athrawes ddosbarth, a fydd yn asesu lefelau darllen ac yn cwblhau asesiad sillafu i ganfod lefelau cysylltiedig ag oed.\nRydym yn defnyddio ‘Building Blocks' ar draws yr ysgol, rhaglenni cynllunio, monitro, adrodd ac asesu i ddilyn canlyniadau dysgu a chynnydd y plant.\nMae’r athrawon yn cyfarfod yr Uwch Dîm Arweinyddiaeth i drafod a rhannu cynnydd gwahanol grwpiau o ddysgwyr. Pan gaiff plant eu hadnabod, rydym yn rhoi camau gweithredu mewn grym i gefnogi eu hanghenion e.e. cefnogaeth emosiynol neu ymyriadau dysgu.\n4. Sut mae Ysgol Gynradd yr Eglwys yng Nghymru Priordy yn defnyddio proses sefydlu i gefnogi plant Milwyr?\nRydym yn cyfarfod gyda’r teulu ac yn eu tywys o gwmpas, mae hyn yn rhoi cyfle i ni ddod i adnabod y plentyn a'r teulu, eu dysg a'u personoliaeth\nRydym yn gofyn am unrhyw gefnogaeth flaenorol y gallant fod wedi ei dderbyn ar gyfer Anghenion Dysgu Ychwanegol neu gefnogaeth emosiynol ac yna yn sicrhau y byddwn yn parhau i ddarparu cefnogaeth briodol\nRydym yn cysylltu â'r ysgol flaenorol i gael rhagor o wybodaeth am y plentyn, unrhyw gefnogaeth yr oeddent yn ei dderbyn, eu hanghenion dysgu ac emosiynol\nRydym yn adolygu dysgu a chofnodion blaenorol i gael dealltwriaeth ynglyn â gallu’r plentyn.\n5. Sut mae Ysgol Gynradd yr Eglwys yng Nghymru Priordy yn goresgyn yr heriau y gall plant Milwyr fod yn eu hwynebu?\nRydym yn cynnig cefnogaeth gan Gynorthwyydd Cymorth Llythrennedd Emosiynol (ELSA), sy’n cefnogi plant ar draws yr ysgol gyda’u hanghenion emosiynol, gan gynnwys plant Milwyr\nFe fydd Gweithiwr Allweddol Cynorthwyydd Cymorth Dysgu plant Milwyr yn cynorthwyo plant yn ôl yr angen drwy'r diwrnod, fel gweithiwr chwarae/cyswllt; mae hyn wedi ei ariannu gan gynllun grant Llywodraeth Cymru. Mae’r rôl yn canolbwyntio ar yr holl blant Milwyr ar draws yr ysgol ac yn cefnogi’r plentyn/plant gydag ymyrraeth wedi ei dargedu pan fo’r angen yn codi neu eu bod yn cael eu hadnabod.\nFe all plant ddefnyddio gweithgaredd sy’n galluogi cael sgwrs gydag oedolion sydd wedi eu henwebu os oes angen cymorth arnynt ac mae hwn yn amser pwrpasol i siarad am sut maent yn teimlo.\nO ran dysgu rydym yn defnyddio Addysgu Manwl fel ymyrraeth i helpu i gau’r bylchau o ran dysgu. Er enghraifft rydym wedi canfod ei bod yn ymddangos fod yna fwlch o ran lluosi yng ngwybodaeth mathemateg rhai o blant Milwyr. Mae Addysgu Manwl yn galluogi gweithgaredd byr, sydyn, ymarferol sy’n adlewyrchu mathemateg Singapôr, sy’n ddull o ddysgu mathemateg sy’n ymwneud â datrys problemau. Mae’r plant yn mwynhau gweld eu sgôr a gwylio’r graff yn newid a lefel eu llwyddiant yn cynyddu. Mae trafodaethau’n digwydd os yw sgôr yn gostwng o‘r diwrnod blaenorol. Dim ond 15 munud yw’r ymyrraeth hon ac mae'n digwydd dri diwrnod yr wythnos.\n6. Sut fyddwch chi’n cynnal y cymorth hwn i blant Milwyr yn yr hirdymor?\nMae gennym ni ymagwedd gynhwysol i bob rhan o fywyd ysgol i’n plant a theuluoedd.\nByddwn yn sicrhau fod yr holl staff yn parhau i gael hyfforddiant i ddeall anghenion plant Milwyr a’u hamgylchiadau unigryw\nGyda chyfarfodydd cynnydd disgyblion rheolaidd gydag Uwch Arweinwyr, rydym yn adolygu effaith a chynnydd ar draws y flwyddyn ysgol\nGyda'r wybodaeth ddiweddaraf yn cael ei rhoi mewn cyfarfodydd staff, i rannu ymyriadau/syniadau newydd o ddiwrnodau Budd-ddeiliaid SSCE Cymru a strategaethau eraill\nFe fyddwn yn sicrhau fod staff yn ymwybodol o astudiaethau achos/fideos/ymchwil am blant Milwyr i’w hatgoffa o strategaethau y gallwn eu defnyddio\nByddwn yn parhau i adnabod plant Milwyr fel grwp dysgu 'ffocws' fel y gall ymyraethau ddigwydd os oes angen\nByddwn yn parhau i ddarparu cyfleoedd ar gyfer rhwydweithio i staff, disgyblion a rhieni.\n7. Sut mae Ysgol Gynradd yr Eglwys yng Nghymru Priordy yn gweithio gyda’r gymuned leol a’r Lluoedd Arfog?\nAr hyn o bryd mae gennym ni briod aelod o'r Lluoedd Arfog ar y pwyllgor rhieni/cyfeillion yn yr ysgol i gefnogi digwyddiadau a chodi arian\nCaiff safbwyntiau a barn plant Milwyr eu clywed drwy ddigwyddiadau Llais y Disgybl ac maent yn cael eu cynrychioli ar Gyngor yr Ysgol\nMae gennym ni Gynorthwyydd Cymorth Dysgu enwebedig sy’n trefnu boreau coffi ac yn annog cymuned yr ysgol i fynychu, gan gynnwys teuluoedd y Lluoedd Arfog\nMae cyn aelod o’r Lluoedd Arfog yn gwasanaethu ar y corff llywodraethu i sicrhau fod gan staff y Lluoedd Arfog lais yn y modd y caiff yr ysgol ei llywodraethu\nRydym yn annog cynrychiolwyr o’r Lluoedd Arfog i fod ar ein cyngor ysgol, cynghorau rhieni, cyfeillion yr ysgol a’r Corff Llywodraethu i barhau i ymgysylltu â’r Lluoedd Arfog\nMae’r ysgol yn gwahodd rhieni/cynrychiolwyr o'r Weinyddiaeth Amddiffyn i'r ysgol fel y gall plant weld/clywed am y profiadau y mae plant yn eu cael yn ogystal â rhannu’r swyddi maent yn eu gwneud yn y Lluoedd Arfog.\nRydym yn gweithio gyda Swyddog Cymorth i Deuluoedd y Lluoedd Arfog yn Ysgol Uwchradd Aberhonddu i hwyluso trosglwyddo.\nMae Ysgol yr Eglwys yng Nghymru Priordy yn ysgol ddysgu broffesiynol arloesol, sy’n datblygu dysgu yn ôl addysgeg ochr yn ochr â gweithredu'r cwricwlwm Cymreig newydd 'Cwricwlwm am oes'. Rydym wedi datblygu’r amgylchedd ddysgu, darparu'r cwricwlwm ac rydym yn defnyddio ethos ‘Mantle of the Expert’. Rydym yn cydweithio gydag ysgolion eraill ar draws Cymru gan rannu arferion da.\nEnghraifft o effaith....\nRoedd plentyn ym mlwyddyn 5 yn ei chael yn anodd i setlo a sefydlu cyfeillgarwch daar ôl symud i'r ardal\nBeth wnaethom ni?\nCawsom gyfarfod gyda'r rhieni i drafod y rhesymau y tu ôl i unrhyw anawsterau a chanfod mwy am ei brofiadau, gofidiau a phryderon\nCynigiwyd Cynorthwyydd Cymorth Llythrennedd Emosiynol fel ymyrraeth a darparwyd sesiynau i gefnogi siarad am ei deimladau a chanfod ffordd o’u goresgyn\nCanfuwyd fod ganddo safbwyntiau negyddol am ysgol gan ei fod wedi ei fwlio mewn ysgol flaenorol. Roedd yn teimlo colled pan roedd ei Dad yn mynd i ffwrdd ac roedd yn ei chael yn anodd gan ei fod yn teimlo fod rhaid iddo 'gamu i'r adwy' a helpu gyda phlant eraill y teulu.\nBeth ddigwyddodd nesaf?\nRoedd y bachgen yn gallu siarad am ei deimladau a’i emosiynau a mynegi sut roedd yn teimlo\nDrwy ei hoffter o bêl-droed fe sefydlwyd sawl cyfeillgarwch a daeth yn fwy hyderus\nCyflwynodd ei hun ar gyfer cyngor yr ysgol ac enillodd yr etholiad gan dderbyn cyfrifoldeb ac roedd yn fodel rôl rhagorol i blant eraill\nYna creodd araith ar ran cyngor yr ysgol ar gyfer agor ein hardal awyr agored newydd sydd wedi ei hariannu gan Gronfa Cymorth Addysg y Weinyddiaeth Amddiffyn (neu Gyllid Cyfamod y Lluoedd Arfog????) a chyflwynodd hwn i gynrychiolwyr y Weinyddiaeth Amddiffyn, Archesgob Cymru, ein Llywodraethwyr, ein cynghorydd lleol a'r ysgol.\nRydym wedi cydgysylltu gydag Ysgol Uwchradd Aberhonddu i hwyluso trosglwyddo ar ddiwedd Blwyddyn 6 drwy fynychu sesiynau blasu a sesiynau nofio.\nMae’r stori hon yn adlewyrchu sut y gellir newid profiad negyddol mewn un lle drwy ymyrraeth briodol a chymorth. Ef yw un o’n llwyddiannau mwyaf gan ei fod wedi newid o fod yn blentyn tawel, eithaf swil i fod yn unigolyn hapus, hyderus oedd wrth ei fodd â’r ysgol a rhannu ei brofiadau gyda ni.\nDyddiad y lluniwyd Rhagfyr 2019\nMae yna enghreifftiau isod o sut mae ysgolion yn nodi anghenion plant Milwyr ac yn eu cefnogi.\nYsgol Uwchradd Llanwrtyd Fawr (Bro Morgannwg) - Defnydd effeithiol o arian i gefnogi plant y Lluoedd arfog\nLocal authority here\nYsgol Y Tywyn (Ynys Môn) - Plant y Lluoedd Arfog yn dysgu Cymraeg\nYsgol Gynradd Kymin View (Sir Fynwy) - Cydweithrediad Ysgol i gefnogi plant y Gwasanaeth\n"Gynted ag ydych yn dod i arfer i dŷ, rydych yn cael eich symud – rwyf wedi bod mewn pedair ysgol ac wedi symud chwech gwaith."\n"Roeddwn i’n byw yn Nepal, yna aethom i Brunei, yna Malaysia."\n"Drwy fy llygaid i mae gennych gannoedd o ffrindiau mewn llefydd gwahanol."\n"Dwi di arfer symud rŵan a chymysgu gyda’r plant... Dwi di neud o gymaint o weithiau mae’n rhywbeth arferol rŵan."\n"Mae’n iawn siarad dros skype a phethau felly ond weithiau ti jyst eisiau cwtsh pan mae Dad i ffwrdd."\n"Dwi di mwynhau mynd o amgylch llawer o lefydd o amgylch y byd, mae’n anturus ac yn gyffrous."\n"Mae bod yn rhan o’r fyddin fel bod yn rhan o deulu."\n"Mae mam wedi prynu bwrdd sialc ac mae’n dweud sawl noson o gwsg arno, pob munud mae’n dod yn agosach iddo ddod adref."\n"Dwi ddim eisiau iddo gael dyrchafiad... Dwi eisiau iddo gael dyrchafiad ond dwi ddim eisiau gadael."\n"Efallai y bydda i’n mynd i ysgol breswyl fel nad wyf yn newid ysgol bob yn ail flwyddyn."\n"Dwi di bod mewn saith ysgol wahanol; dwi heb aros mewn un ysgol ddigon hir."\n"Mae wedi bod i ffwrdd am chwe mis ac yna mae yn ôl am bythefnos, yna mae’n mynd i ffwrdd eto."\n"Roedd fy rhieni yn y Fyddin. Roedd mam yn nyrs ac aeth dad i Afghanistan. 'Do ni’m yn deall yn iawn be' oedd o’n neud a deud y gwir ond ar ôl i mi ffeindio allan o ni’n meddwl "diolch byth bod o wedi dod adre’n saff.'"\n"Mi wnaeth o lofnodi i adael yr wythnos ddiwetha’, felly mi fydd o wedi gadael erbyn diwedd y flwyddyn yma. Mae o wedi bod i mewn ers 24 o flynyddoedd. Fydd o’n well i mi achos mi fydd o o gwmpas lot mwy. Mae o’n hoffi’n gwylio ni’n chwarae rygbi felly mi fydd o’n gallu dod i’n gweld ni’n fwy aml"\n"Dwi’n mynd i rywle hollol newydd. Dydyn nhw’m yn gwybod dim amdana’i felly mae’n ddechrau newydd ac yn beth da iawn i mi."\n"Nes i symud i Gymru achos bod dad wedi cael ei anfon yma gan y Fyddin. O ni’n meddwl y baswn yn cael fy mwlio a dwi’n swil efo pobol newydd ond mi nes i ychydig o ffrindiau."\nTŷ Llywodraeth Leol\nT: +44 (0)29 2046 8616\nRhwydwaith SSCE Cymru


Hen dafodiaith ardal y Steddfod - BBC Cymru Fyw\nHen dafodiaith ardal y Steddfod\nCartref yr Eisteddfod eleni yw cartref un o dafodieithoedd hynaf Cymru, sef y Wenhwyseg. Daw'r enw oddi wrth yr enw ar hen drigolion Gwent, y Gwennwys, ac yr oedd yn iaith oedd yn cael ei siarad yn eang ar un adeg mewn ardal yn ymestyn o Sir Fynwy cyn belled a Dyffryn Aman a Bannau Brycheiniog.\nYn anffodus, erbyn heddiw mae cadarnleoedd y dafodiaith wedi dirywio, a nifer y siaradwyr wedi gostwng yn helaeth. Mae Dr Elin Jones, brodor o'r ardal, yn parhau i siarad y dafodiaith arbennig yma, ac wedi rhannu ei phrofiadau â Cymru Fyw:\n"Iaith yr aelwyd"\nPeth ofnadwy yw bod â chywilydd o'ch iaith eich hun ac ofni agor eich ceg rhag i eraill eich dirmygu a'ch gwawdio. Ond dyna oedd profiad miloedd o bobl de ddwyrain Cymru ar ddechrau'r ugeinfed ganrif.\nDoedd dim parch na statws i'r iaith Gymraeg yn y byd mawr, ac yr oedd y tafodiaith a siaradent ymhell iawn o'r iaith glasurol a glywent yn y capel a'r ysgol Sul. Iaith yr aelwyd, y ffas glo a'r ffwrnais - a'r dafarn - oedd y Wenhwyseg.\nGanrif yn ôl, byddai trigolion bro Eisteddfod yr Urdd eleni yn ffurfioli eu geiriau wrth ffurfioli eu gwisg er mwyn mynd i'r cwrdd neu'r gymdeithas lenyddol neu'r côr - os dewisent siarad Cymraeg o gwbl, wrth gwrs.\nPenderfynodd sawl teulu, fel teulu fy nhad innau, y dylai iaith yr aelwyd newid o'r Gymraeg i'r Saesneg, er mwyn gwella siawns y plant i gael swyddi o gyfrifoldeb a statws. Tua'r un adeg penderfynodd 'nhadcu beidio mynychu'r dafarn hefyd!\nY Wenhwyseg wedi gadael ei marc\nErbyn heddiw, does nemor neb ar ôl sy'n 'wilia Cymræg' yng nghymoedd de Cymru. 'Iaith ddeche' sydd gan y Cymry sy'n byw yma, neu dafodiaith newydd yr ysgolion cyfrwng Cymraeg sydd mor niferus yn yr ardal hon.\nOnd mae seiniau'r Wenhwyseg i'w clywed o hyd, wedi ei ffosileiddio yn enwau lleoedd fel Gelligær ac Aberdær, neu Penallta (nid Penalltau!).\nCewch hefyd ddarlun byw o deulu oedd yn arfer y Wenhwyseg yn 'Pan Oeddwn Fachgen' gan Mihangel Morgan, ac mae yr Athro Meic Stephens newydd gyhoeddi 'Wilia', cyfrol o farddoniaeth yn y Wenhwyseg.\nDisgrifiad o’r llun, Mae Mihangel Morgan, o Aberdâr, wedi defnyddio'r Wenhwyseg yn ei nofel 'Pan Oeddwn Fachgen' - nofel am brofiadau plentyn o dde ddwyrain Cymru yn yr 1960au\nByddai fy nheulu innau wedi synnu i weld academyddion yn talu cymaint o sylw i'w tafodiaith 'sathredig'! Ond rwy'n credu y byddent yn fodlon iawn o wybod bod y Gymraeg yn fyw o hyd yn eu bro, beth bynnag yw ffurfiau'r ferf, neu'r gystrawen. Rhaid i bopeth sy'n byw dyfu a newid: does dim bywyd mewn ffosil.\nMae fersiwn cyfforddus o'n hanes fel cenedl yn rhoi'r bai am y gostyngiad yn y niferoedd sy'n siarad Cymraeg ar y 'Welsh Not' a pholisi wrth-Gymreig ysgolion Cymru yn y gorffennol oedd dan ddylanwad ac awdurdod y llywodraeth yn Llundain.\nMae elfen o wirionedd yn hynny, ond adlewyrchu gwerthoedd eu hoes oedd yr ysgolion hyn. Dan ddylanwad yr un gwerthoedd y magodd mwyafrif y Cymry a siaradent y Wenhwyseg gywilydd o'u tafodiaith, a dewis cefnogi polisi iaith yr ysgolion a newid iaith yr aelwyd hefyd.\nY genhedlaeth nesaf\nDisgrifiad o’r llun, Cymerodd ysgolion Cymraeg ardal Caerffili a'r Cylch ran yn hysbyseb swyddogol Eisteddfod yr Urdd ar S4C\nMae plant, wyrion a gorwyrion y Cymry hynny heddiw'n mynychu dosbarthiadau dysgu Cymraeg i geisio, trwy lafur caled, adfer yr iaith wrthodwyd gan eu cydeidiau gynt.\nMaent hefyd - ac yn eu miloedd - yn anfon eu plant i'r ysgolion cyfrwng Cymraeg sydd mor niferus yn yr ardal hon. Diflannodd y Wenhwyseg o fro'r Eisteddfod, ond erys hiraeth amdani.\nGobeithio nag oes gan neb sy'n darllen y geiriau hyn â chywilydd o'u tafodiaith, ac nid ydynt yn dirmygu'r dafodiaith newydd a ddatblygodd yn yr ysgolion Cymraeg. Gall cywilydd a dirmyg ladd iaith: lladdon nhw'r Wenhwyseg.\nYn ein calonnau ac ar ein tafodau ni fel unigolion mae mamiaith yn byw neu'n marw. Byddwn yn falch o'n heniaith yn ei holl amrywiaeth - a siaradwn holl dafodieithoedd Cymru gyfan ar faes Llancaiach Fawr eleni!


Hafan Rhestriadau Pethau i'w gwneud Atyniadau Hamdden Swansea Bay without a Car\nAnturiaethau ym Mae Abertawe heb gar!\nBayTrans yw'r brif wefan ar gyfer gwybodaeth am gludiant cyhoeddus i ymwelwyr â Bae Abertawe. Ewch i'n gwefan, www.swanseabaywithoutacar.com , a chewch wybodaeth yn ddi-oed pan fyddwch yn dod i'r ardal. Mae hefyd yn rhoi arweiniad i chi ar y gwasanaeth cludiant gorau i unrhyw le rydych am fynd iddo yn Abertawe, Penrhyn Gŵyr, y Mwmbwls, Castell-nedd Port Talbot a'r cymoedd.\nRydym yn falch o allu dweud wrthych pa mor dda yw'r cysylltiadau rhwng Bae Abertawe â gweddill y DU a thramor. Gyda llawer o drenau a choetsis uniongyrchol, a modd teithio o lawer mwy o leoedd gydag un gyfnewidfa gyfleus yn unig, mae cyrraedd yma'n hawdd.\nMae'r bysus lleol ar yr holl brif lwybrau'n niferus ac yn rhai o safon ac mae rhai ar gael sy'n cysylltu ag ardaloedd gwledig.\nEleni, ym 'Mlwyddyn Chwedlau' Croeso Cymru, byddwn yn defnyddio hyn ynghyd â 'Diwylliant' a 'Natur' fel rhesymau dros hyrwyddo teithio i benrhyn Gŵyr a'r cymoedd lleol.\nY ffordd orau o gyrraedd Llwybr Arfordir trawiadol Gŵyr yw gan ddefnyddio bysus lleol; maent yn cysylltu â'r llwybr mewn sawl man ar benrhyn Gŵyr ac yn caniatáu teithiau cerdded llinol. Mae bysus yn addas i gyrraedd y rhan fwyaf o weithgareddau ar benrhyn Gŵyr, a cheir rhwydwaith cynhwysfawr ohonynt.\nDisgwylir i wasanaethau'r Sunday Explorer o Abertawe weithredu ar benwythnosau'r Pasg a Chalan Mai, yna bob dydd Sul a gŵyl gyhoeddus o benwythnos olaf y gwanwyn tan 1 Hydref, oherwydd y galw gan y cyhoedd.\nMae'r cymoedd yn cynnig rhai teithiau cerdded trawiadol drwy ardaloedd llawn hanes diwydiannol, y mae digonedd o chwedlau'n gysylltiedig â hwy, mewn amgylchoedd naturiol bendigedig sy'n cynnwys rhaeadrau godidog. Maent rhyw awr yn unig o Abertawe ar fws cyflym Cymru Clipper.\nMae Castell-nedd, Port Talbot a’r cymoedd yn ardal Bae Abertawe yn cynnig cyfoeth o lwybrau cerdded, rhaeadrau a rhyfeddodau cudd. Ac nid oes angen car arnoch i fwynhau hyn oll! http://traveladventures.wales/cy/hafan/


Newid hinsawdd a’r ‘Ffordd Gymreig’ o ffermio - Eat Welsh Lamb and Welsh Beef\nEr bod effaith amaethyddiaeth ar newid hinsawdd yn bwnc llosg ar hyn o bryd, mae’n bwysig cofio bod amrywiadau enfawr yn effaith amgylcheddol gwahanol systemau ffermio ledled y byd, gyda Chymru yn arbennig o addas ar gyfer magu gwartheg a defaid.\nAc er bod amaethyddiaeth yn gyfrifol am 10% o allyriadau yn y DU, mae hyn yn llai na’r sectorau trafnidiaeth a busnes. Ond nid cystadleuaeth mo hon. Mae gan bob un ohonom rôl i’w chwarae.\nPam mae Cymru yn wahanol?\nNid yw’r ffordd Gymreig o ffermio’n ddwys i raddau helaeth: yn wahanol i rannau eraill o’r byd, lle mae adnoddau dŵr yn brin neu lle mae llawer o dir yn cael ei ddefnyddio i dyfu bwyd anifeiliaid, mae defaid a gwartheg Cymru yn cael eu magu i raddau helaeth iawn ar ein hadnoddau naturiol – glaswellt a dŵr glaw.\nMae topograffi a thirwedd Cymru yn ffafrio system gynhyrchu glaswelltir. Mae’r mwyafrif helaeth (80%) o dir ffermio Cymru yn anaddas ar gyfer tyfu cnydau, felly, magu gwartheg a defaid yw’r ffordd fwyaf effeithlon i droi tir ymylol yn fwyd o ansawdd uchel.\nBeth am yr allyriadau carbon?\nMae glaswelltir bryniau Cymru yn dal carbon o’r atmosffer, ac mae ffermwyr da byw Cymru yn gwneud cyfraniad cadarnhaol at liniaru newid yn yr hinsawdd; gan reoli’r glaswelltir trwy gyfuno arferion traddodiadol gydag arloesedd newydd. Eu nod yw cadw’r carbon o dan y ddaear mewn sinciau carbon naturiol.\nPeidio â gadael i’r glaswellt dyfu o dan eu traed…\nMae ein ffermwyr da byw yng Nghymru yn gwybod bod effeithiau newid hinsawdd yn real iawn. Ac er yr adroddir bod amaethyddiaeth yn cyfrannu at ddim ond un rhan o ddeg o allyriadau’r DU, a bod ein bryniau yng Nghymru yn doreithiog o adnoddau naturiol, mae ein ffermwyr ymhell o fod yn hunanfodlon.\nDyma pam mae ein ffermwyr yn gwneud newidiadau ar eu ffermydd ac yn dangos eu hymrwymiad i fynd i’r afael â newid hinsawdd. Gwyliwch sut maen nhw’n helpu’r amgylchedd a’r rolau maen nhw’n eu chwarae yn y stori gynaliadwyedd.


Dewch i ymuno â’r llanc o Fôn, Gruffydd Wyn, am noson o gerddoriaeth glasurol hynod boblogaidd, a gyflwynir gyda steil lleisiol gwych!\nMae Gruffydd yn ganwr yn y maes Clasurol, sydd wedi bod yn canu ers pan oedd yn blentyn ifanc ac mae wedi ymroi’n ddiflino i wireddu ei freuddwyd o ddod yn berfformiwr lleisiol o’r safon ryngwladol uchaf un.\nYn ddiweddar cafodd Gruffydd, sy’n dychwelyd i Pontio ar ôl perfformio mewn Cyngerdd Dathlu ym Medi 2018, lwyddiant fel un a gyrhaeddodd rownd derfynol y sioe dalentau nodedig ‘Britain’s Got Talent’, lle derbyniodd ‘Golden Buzzer’ Amanda Holden. Yn ystod y gyfres cafodd ganmoliaeth eang am ei lais nerthol a’i berfformiadau proffesiynol. Ymysg sylwadau’r beirniaid cafwyd ‘Epic, phenomenal and outrageously good’ gyda Simon Cowell yn ei alw ‘The musical version of Rocky’.\nDyma sioe na ddylid ei cholli’n sicr!


Pethau i'w hystyried wrth ddewis coleg fferylliaeth - Victor Mochere\nDydd Llun, Mehefin 27, 2022\nWrth ddewis coleg fferylliaeth i ymuno â chwrs PharmB, mae yna lawer o ffactorau i'w hystyried. Mae fferylliaeth yn faes heriol sy'n gofyn am ymroddiad a gwaith caled. Rhaid bod gan fferyllwyr ddealltwriaeth o'r gwyddorau cymdeithasol i ddarparu gofal tosturiol i'w cleifion. Maent hefyd angen gwybodaeth am feddyginiaethau a sut maen nhw'n rhyngweithio â systemau'r corff, felly mae'n hanfodol dewis colegau fferylliaeth yn ddoeth.\nAr ôl cwblhau eich gradd fferylliaeth o goleg fferylliaeth, mae sawl opsiwn gyrfa ar gael. Y gwahanol fathau o gyrsiau Pharma yw PharmD, PharmB, PharmM a chwrs PhD mewn Fferylliaeth. Mae graddedigion sydd â gradd o goleg fferylliaeth yn ymuno ag unrhyw gwmni fferyllol neu adran o'r llywodraeth fel fferyllydd. Gallant hefyd gychwyn eu busnes ysbyty neu fferyllfa os ydyn nhw eisiau.\nOs ydych chi'n ystyried ymuno â'r proffesiwn hwn, dyma rai pethau y dylech chi eu gwybod cyn dewis eich coleg fferylliaeth.\n8. Hyd y cwrs\nDod â meddyliau i ben\nMae achredu yn ffactor hanfodol i'w ystyried wrth ddewis coleg ar gyfer dilyn gradd fferylliaeth. Rhaid i'r coleg gael ei awdurdodi gan y cyrff rheoleiddio perthnasol a dylai fod â chydnabyddiaeth statudol hefyd.\nRhaid bod gan y coleg record lleoliad rhagorol a rhwydweithio da gyda chwmnïau fferyllol i sicrhau y byddwch chi'n dod o hyd i swydd ar ôl graddio. Rhaid i'r colegau fferylliaeth hefyd gynnig cyfleoedd i fyfyrwyr ymuno â rhaglenni ymchwil ac interniaethau yn y sefydliadau fferyllol gorau.\nDylai seilwaith y coleg fod o'r radd flaenaf gyda'r dechnoleg ddiweddaraf yn y diwydiant fferyllol a ddefnyddir ar gyfer addysg. Mae cwricwlwm rhagorol yn hanfodol i ddysgu popeth sydd angen i chi ei wybod am fferylliaeth.\nOs ydych chi am ymuno â'r cwrs PharmB, ymunwch â'r colegau hynny sy'n llogi aelodau cyfadran amser llawn yn unig. Mae staff addysgu da sydd â chymwysterau addysgol a phroffesiynol priodol yn hanfodol i roi'r addysg orau i chi.\nRhaid bod gan fferyllwyr sylfaen gref mewn mathemateg a gwyddorau ffisegol, felly mae'n rhaid i'r coleg fferylliaeth a ddewiswch gynnig cyrsiau o'r fath yn y cwricwlwm. Rhaid i'r coleg fferylliaeth rydych chi'n ei ddewis ddysgu amryw bynciau, gan gynnwys cemeg, bioleg, a gwyddorau eraill, sy'n darparu cefndir cryf i'r proffesiwn fferylliaeth.\nMae lleoliad y coleg hefyd yn ystyriaeth hanfodol oherwydd dylai fod yn agos at ble rydych chi'n byw neu'n agos at ble rydych chi'n gweithio fel y gallwch chi gymudo'n hawdd.\nDylai'r coleg fferylliaeth rydych chi'n ymuno ag ef fod yn fforddiadwy i deuluoedd dosbarth canol. Rhaid i gyfanswm cost astudio yn y coleg gynnwys ffioedd dysgu, ffioedd hostel, llyfrau a threuliau eraill, felly mae'n hanfodol ystyried pob ffactor cyn dewis un.\nDylai hyd cwrs y coleg fferylliaeth yr ydych am ymuno ag ef fel y bydd yn eich paratoi ar gyfer eich gyrfa yn effeithlon o fewn amserlen resymol. Os ydych chi am ddilyn y proffesiwn fferylliaeth, mae dewis y coleg iawn yn hanfodol oherwydd gall y penderfyniad hwn effeithio ar eich dyfodol cyfan. Mae'n hanfodol dewis coleg fferylliaeth sy'n darparu addysg a hyfforddiant rhagorol i'ch paratoi ar gyfer fferylliaeth.\nMae dewis y coleg fferylliaeth iawn yn benderfyniad pwysig. Gwnewch yn siŵr eich bod chi'n dewis coleg sydd â chwricwlwm addysg a chwrs o safon i wneud eich dyfodol yn ddisglair. Dylai'r myfyriwr ddewis cwrs gradd mewn fferyllfa a all eu helpu i gryfhau eu sgiliau dadansoddi, eu galluoedd ymchwil a'u galluoedd datrys problemau. Dylent allu addasu eu hunain yn unol ag anghenion newidiol y byd ac wynebu cystadleuaeth yn ddewr. Gall dewis y coleg pharma cywir fod yn ddiflas. Gall y weithdrefn ddethol ar gyfer gwahanol gyrsiau amrywio o un coleg i'r llall, yn dibynnu ar y cwrs y mae gennych ddiddordeb ynddo a'i ofynion.\nArolygwch y colegau sy'n cynnig cyrsiau Pharma a gwirio eu hadolygiadau ar wahanol byrth fel y rhyngrwyd, fforymau cymunedol myfyrwyr, ac ati. Siaradwch â'ch ffrindiau, perthnasau, neu bobl sydd eisoes yn astudio mewn coleg pharma eich bod chi'n dewis cymryd cyngor ac yn gwybod am eu profiadau. Gwiriwch y cyrsiau fferylliaeth a gynigir a dewiswch gwrs yn seiliedig ar eich diddordeb a'ch cymwysterau addysgol i gael mynediad. Trwy beidio â gwybod pa gwrs i'w ddilyn, bydd yn rhaid ichi roi'r gorau i'ch breuddwyd o ddod yn fferyllydd. Mae'n bwysig eich bod chi'n dewis y coleg iawn gyda'r cyrsiau sy'n berthnasol i'ch gyrfa.\nCanllaw i brofion cyn cyflogi\nMae Ashly Williams yn awdur ar ei liwt ei hun, gyda blynyddoedd o brofiad, yn creu cynnwys ar gyfer pyrth a gwefannau ar-lein amrywiol. Mae ganddi arbenigedd mewn ysgrifennu am addysg, gyrfa, cwrs a dysgu.


Llifogydd ‘ddim yn argyfwng’ – Boris Johnson – Golwg360\n9 Tachwedd 2019 am 09:20 Diweddarwyd am 11:51\nNid yw’r llifogydd dros y dyddiau diwethaf yn “rhywbeth sydd angen ei ystyried fel argyfwng cenedlaethol”, yn ôl y Prif Weinidog Boris Johnson.\nFe wnaeth ei sylwadau wrth ymweld â thref Matlock yn Swydd Derbyn ddoe, lle’r addawodd y byddai’r Llywodraeth yn helpu ardaloedd sydd wedi cael eu taro gan lifogydd.\nYn gynharach yn y dydd, cafwyd hyd i gorff dynes a oedd wedi cael ei hysgubo gan lifogydd ger tref gyfagos Matlock.\nMae saith o rybuddion llifogydd difrifol – sy’n golygu perygl i fywyd – yn dal mewn grym yn nalgylch afon Don yn Swydd Efrog, a 56 o rybuddion llifogydd, y mwyafrif yn ngogledd Lloegr.\nMae un rhybudd llifogydd mewn grym yng Nghymru, yn rhan isaf dyffryn Dyfrdwy ger Llangollen, a dau rybudd melyn, y naill yn Sir Benfro a’r llall ym Mro Morgannwg.\nMae’r Swyddfa Dywydd yn darogan diwrnod oerach a sychach heddiw, gydag eira’n debygol ar fynyddoedd Eryri a rhannau eraill o ucheldir Cymru.


Diwygiad 16:44, 14 Mehefin 2011 (dangos côd y dudalen)\nLlinell 17: Llinell 19:\n1. Blogio ymarferol;\n* sut i ddechrau blog? pam dechrau blog? gweithdy blogio i bawb!\n* beth sydd ar y gweill? Sut mae modd gwella pethau?\n3. Ymgyrchu / democratiaeth arlein;\n* sut allwn ni ddefnyddio'r we a chyfryngau arlein i wella ein ymgyrchoedd a democratiaeth?\n4. cynnwys creadigol arlein\n* beth yw manteision creu cynnwys arlein? oes digon o gynnwys Cymraeg? sut mae annog mwy?\nDiwygiad 16:49, 14 Mehefin 2011


Hysbysiad Preifatrwydd Recordio Cyfarfodydd Y Gwasanaethau Academaidd - Prifysgol Abertawe\nHysbysiad Preifatrwydd: Recordio cyfarfodydd achosion myfyrwyr a chyfarfodydd sy'n ymwneud â chamymddygiad academaidd.\nMae "Cyfarfodydd" yn cynnwys ond heb ei gyfyngu i:\ngyfarfodydd rhwng staff a myfyrwyr Gwasanaethau Academaidd;\ncyfarfodydd myfyrwyr â: Swyddog Disgyblu Myfyrwyr (neu'r Dirprwy); Cyfarwyddwr Uniondeb Academaidd (neu'r Dirprwy); Swyddogion Uniondeb Academaidd;\narholiadau llafar a gynhelir dan Weithdrefnau Camymddygiad Academaidd;\nCyfarfodydd y Pwyllgor Ymholi ynghylch materion disgyblu, camymddygiad academaidd, neu addasrwydd i ymarfer.\nMae pandemig Covid-19 wedi newid y ffordd y mae Prifysgol Abertawe yn gweithio ac yn cyflenwi ei wasanaethau. Mae'r gallu i recordio cyfarfodydd i wella profiad myfyrwyr a galluogi’r rhai sy’n cymryd cofnodion i gyflawni eu tasg neu i alluogi rhai cyfranogwyr i gael mynediad at recordiad cyfarfod wedi dod yn gynyddol werthfawr i fyfyrwyr a staff.\nY Brifysgol fydd y Rheolydd Data ar gyfer y data personol a brosesir yng nghyswllt recordio cyfarfodydd. Mae gan y Brifysgol gytundebau drwy gontract â chyflenwyr trydydd parti megis Zoom a Microsoft ar gyfer prosesu a chadw data’n ddiogel sy'n cydymffurfio â'r rheolau. Mae hyn yn cynnwys cyfarfodydd byw a chadw recordiadau a thrawsgrifiadau sgyrsiau ar eu platfform cwmwl.\nY math o ddata a gesglir\nGall y brifysgol gasglu'r data personol canlynol yn ystod cyfarfod a recordiwyd:-\nCynrychiolaethau a sylwadau a wneir gan yr holl gyfranogwyr\nCwestiynau a ofynnwyd ac atebion i gwestiynau a roddwyd gan yr holl gyfranogwyr\nCyfraniadau at drafodaethau yn gyffredinol ac at gofnod sgyrsiau\nDelweddau (lle y defnyddir fideo yn ogystal)\nSut caiff ei ddefnyddio a'i rannu?\nDiben recordio cyfarfodydd yw:\nGalluogi cofnodi cofnodion y cyfarfod yn gywir;\nCadw cofnod o'r broses a ddilynwyd a'r dystiolaeth a roddwyd yn ystod sesiynau agored cyfarfodydd y Pwyllgor;\nI wneud recordiadau o gyfarfodydd ar gael i unigolion (gan gynnwys ond heb ei gyfyngu i, aelodau Panel y Pwyllgor a Swyddogion y Brifysgol megis y Swyddog Disgyblu Myfyrwyr, Cyfarwyddwr Uniondeb Academaidd, a Swyddogion Uniondeb Academaidd) i hwyluso ymchwiliadau a gynhaliwyd yn unol â Gweithdrefnau'r Brifysgol.\nMewn rhai achosion, i gynnal adolygiad neu ymchwiliad annibynnol o apêl / cwyn a ddaeth i sylw'r Brifysgol neu gorff Rheoleiddio.\nSail gyfreithlon dros gasglu'r data hwn\nYn unol â chyfraith diogelu data, GDPR Erthygl 6 (1), mae gan y Brifysgol nifer o seiliau cyfreithlon sy'n caniatáu i ni gasglu a phrosesu gwybodaeth bersonol. Bydd y Brifysgol yn dibynnu ar Erthygl 6(1)(e) mae prosesu yn hanfodol ar gyfer perfformio tasg a gyflawnir er budd y cyhoedd ac Erthygl 6(1)(f) at ddibenion diddordebau cyfreithlon. Mae hyn yn berthnasol pan nad oes angen prosesu data yn ôl y gyfraith ond byddai o fudd clir i'r sefydliad neu i'r unigolyn, mae effaith breifatrwydd gyfyngedig arnoch chi fel yr unigolyn a chredwn y byddech chi'n ein disgwyl ni yn rhesymol i ddefnyddio'r data personol yn y ffordd yr hoffem ni.\nCasglu a chadw data\nBydd y Brifysgol dim ond yn cadw data personol cyhyd ag y bydd ei angen i gyflawni'r diben y cafodd ei gasglu ar ei gyfer, at ddibenion bodloni gofynion cyfreithiol, cyfrifeg, neu adrodd.\nPa bryd bynnag bydd yn bosib, caiff eich data ei brosesu yn y DU. Mewn rhai amgylchiadau, efallai bydd angen trosglwyddo eich data personol y tu allan i'r DU - er enghraifft, pan fyddwn yn defnyddio cyflenwr trydydd parti er mwyn prosesu data ar ein rhan. Os byddwn yn trosglwyddo data'n rhyngwladol, caiff mesurau diogelu priodol eu gweithredu a chynhelir y gwaith prosesu ar sail cyfarwyddiadau a nodwyd gan Brifysgol Abertawe.\nMae deddfwriaeth diogelu data'n darparu nifer o hawliau gwahanol i unigolion mewn perthynas â'u data. I gael rhagor o fanylion am eich hawliau, ewch i: https://www.swansea.ac.uk/about-us/compliance/data-protection/your-rights/\nOs ydych yn anfodlon ar y ffordd mae'ch gwybodaeth bersonol wedi cael ei phrosesu, i ddechrau, gallwch gysylltu â Swyddog Diogelu Data'r Brifysgol yn dataprotection@abertawe.ac.uk.\nOs ydych dal yn anfodlon wedi hynny, mae gennych yr hawl i gysylltu'n uniongyrchol â'r Comisiynydd Gwybodaeth i gael penderfyniad. Gallwch gysylltu â'r Comisiynydd Gwybodaeth yn: -\nMae rhagor o wybodaeth ynghylch prosesu data personol myfyrwyr a staff ar gael yn yr hysbysiadau preifatrwydd canlynol:-\nHysbysiad Preifatrwydd Myfyrwyr - Prifysgol Abertawe\nHysbysiad Preifatrwydd Staff - Prifysgol Abertawe


Asiantaethau teithio yn galw am eglurder am ddyfodol system oleuadau traffig Cymru | NS4C | Newyddion S4C\nAsiantaethau teithio yn galw am eglurder am ddyfodol system oleuadau traffig Cymru\nMae asiantaethau teithio yng Nghymru yn pryderu am ddyfodol eu busnesau wrth iddyn nhw aros am gadarnhad gan Lywodraeth Cymru os byddant yn gwaredu’r system oleuadau traffig wrth deithio dramor.\nDaw hyn ar ôl i Lywodraeth y Deyrnas Unedig gyhoeddi ddydd Gwener y bydd y system oleuadau traffig wrth deithio i mewn ac allan o Loegr yn dod i ben.\nO 4 Hydref, bydd unrhyw le sydd ddim ar y rhestr goch yn cael ei hystyried fel 'gwlad werdd', ac yn ei gwneud yn wlad sy'n rhydd i deithio iddi.\nOnd, does dim cadarnhad o beth fydd penderfyniad gan Lywodraeth Cymru eto.\nDywedodd Ann Jones o asiantaeth deithio Teithiau Menai yng Nghaernarfon wrth Newyddion S4C bod angen eglurder ar y sector: “Swn i’n hoffi’n fawr sa nhw’n cyhoeddi ddoe [dydd Gwener], a ddim mewn wythnos neu ddwy be ma nhw’n mynd i wneud.\n“Fedra’ i ddim cario mlaen efo busnes fel sgen i os ‘di nhw’n mynd i fynd yn erbyn o”, ychwanegodd.\n“‘Dan ni angen cadarnhad rŵan. Jyst croesi bob dim bod nhw’n mynd i ddilyn Lloegr yn hyn”.\nDywedodd Nicola Davies o asiantaeth deithio Nico Travel yn Llanrwst wrth Newyddion S4C hefyd bod y system oleuadau traffig sydd wedi ei defnyddio hyd yma wedi bod yn gymhleth.\nDywedodd: “Mae wedi bod bach yn confusing swn i’n ddeud. Gwahanol reolau. Mae dal yn mynd i fod actually yr un un peth.\n“Ond, dwi’n meddwl bod ‘na lot wedi cael ofn mynd rhag ofn o’ddan nhw’n testio’n positif i ddod adra”.\nYstyried ‘tystiolaeth gadarn’\nMae’r Llywodraeth eisoes wedi dweud y byddan nhw’n ystyried y newidiadau i deithio rhyngwladol sydd wedi cyhoeddi yn Lloegr.\nMewn datganiad ysgrifenedig nos Wener, dywedodd y Gweinidog Iechyd a Gofal Cymdeithasol, Eluned Morgan, y bydd ystyriaethau’r llywodraeth wedi’u seilio ar “dystiolaeth gadarn”, gyda’r nod o “leihau’r risg i iechyd y cyhoedd yng Nghymru”.\nDywedodd y Gweinidog: “Nid yw’r newidiadau hyn yn ddi-risg – maent yn gwanhau’r llinell amddiffyn rhag mewnforio heintiau ac maent yn cynyddu cyfleoedd i heintiau newydd ac amrywiolion newydd gyrraedd y DU a Chymru”.\nMae Llywodraeth Cymru yn parhau i annog pobl i beidio teithio dramor ar hyn o bryd, oni bai am resymau hanfodol.\n‘Cur pen ofnadwy’\nDywedodd Ann Jones bod y drefn dros y misoedd diwethaf wedi bod yn “gymhleth ofnadwy”.\n“Mae o mor anodd egluro fo, mae o wedi cymryd oriau o waith yn y siop i fi drio mynd trwy pa brosesau ma pobl yn gorfod gwneud i fynd ac i ddod yn ôl.\n“Be ma nhw’n gorfod cael? PCR neu lateral flows – mae hi wedi bod yn gur pen ofnadwy”.\nFel rhan o'r cyhoeddiad ddydd Gwener, mae Llywodraeth y DU wedi gwneud newidiadau i'r rheolau profion i deithwyr.\nMae'r newid yn golygu na fydd angen i deithwyr gymryd prawf Covid-19 cyn teithio i Loegr o dramor.\nOnd, dywedodd y Gweinidog Iechyd, Eluned Morgan, y byddant yn "ystyried yn ofalus" cyn cadarnhau unrhyw newid o’r fath.\nDywedodd Nicola Davies ei bod yn falch fod Llywodraeth Cymru wedi cyhoeddi newid diweddar i alluogi teithwyr tramor i gymryd prawf PCR o ddarparwr preifat.\n“Dwi’n falch yn cychwyn hefo’r ffaith bod nhw yn newid y rheola’ efo testio lle mae rhywun yn gallu mynd i private cwmni i prynu test”, meddai.\nMae’n gobeithio y bydd hyn yn golygu y bydd Llywodraeth Cymru hefyd yn mabwysiadu’r newidiadau yn Lloegr y tro hwn.\n“Y ffaith bod Lloegr wedi edrych arno fo eto a wedi newid testing system nhw, bydd rhaid dwi’n meddwl i Gymru ddilyn”, ychwanegodd.\nDywedodd Ann fod misoedd anodd o’i blaen: “Does dim byd wedi dod mewn ers mis Mawrth diwetha’ wedyn mae gen i aeaf caled o’m mlaen.\nEglurodd Ann fod angen hyder ar gwsmeriaid i drefnu gwyliau ar gyfer hanner tymor mis Hydref fel y gall ei busnes gael incwm hefyd.\n“Dw i angen dipyn o bobl i drefnu eu gwyliau efo fi i fynd adag hynny [hanner tymor Hydref] i fi gael rhywfaint o arian yn dod i fewn i’r busnes.\n“Dw i angen bob cefnogaeth. Dan ni angen Llywodraeth Cymru i adael i ni wybod yn fuan”.


Gwahardd hyfforddwr rygbi rhag dysgu ar ôl iddo ofyn am “luniau noeth” gan ferched – Golwg360\nMae hyfforddwr rygbi mewn ysgol wedi cael ei wahardd rhag dysgu ar ôl i banel disgyblu ddod i’r casgliad ei fod e wedi gofyn i ferched mor ifanc â 13 oed am “luniau noeth”.\nRoedd Gavin Williams, 34, wedi’i gyflogi fel swyddog partneriaeth rygbi yn Ysgol Gymunedol Aberdâr am chwe blynedd.\nClywodd y panel ei fod e wedi anfon negeseuon at wyth o ferched ar gyfryngau cymdeithasol Instagram a Snapchat, gan wneud sylwadau rhywiol am eu cyrff a danfon lluniau ohono fe ei hun heb grys atyn nhw.\nGofynnodd i un ferch am “luniau o’i hwyneb hardd” a “rhai drwg o’i bronnau”, ac fe ofynnodd i ferch arall a oedd hi’n anfon lluniau noeth ohoni hi ei hun.\nDywedodd wrth un arall ei fod e’n tybio ei bod hi’n “ferch ddrwg”, a’i bod hi “ond yn mynd am fechgyn â phidyn mawr”.\nAnfonodd e lun ohono fe ei hun yn gorwedd ar wely at un ferch, gan ddweud “Dylet ti fod yma”.\nClywodd y gwrandawiad ei fod e wedi mynd â chriw o ferched ar “daith ysgol” i draeth Aberafan heb ganiatâd a thro arall, aeth â merch at optegydd yn ystod y diwrnod ysgol cyn dweud celwydd wrth gydweithiwr mai ei chyfnither e oedd hi.\nCafodd Gavin Williams ei arestio gan Heddlu’r De ar Dachwedd 23, 2019 ar amheuaeth o gyfathrebu’n rhywiol â phlentyn, a daeth ei sylwadau rhywiol i’r amlwg wrth adolygu 200,000 o lawrlwythiadau i sawl ffôn symudol.\nDywedodd nifer o’r merched eu bod nhw’n teimlo’n “rhyfedd” neu’n “frawychus” ynghylch y negeseuon a’u bod nhw’n gwneud iddyn nhw deimlo’n anghyfforddus.\nAr ôl dweud wrth un o’r merched fod athro arall yn yr ysgol wedi gwneud sylwadau rhywiol amdani, cyfaddefodd Gavin Williams wrth yr heddlu ei fod e wedi dweud celwydd gan gyfeirio at y neges fel “tynnu coes”.\nPan gafodd ei holi yn ystod ymchwiliad yr ysgol a oedd y daith i’r traeth yn briodol, dywedodd ei bod hi “yn ôl llythyren y ddeddf yn yr ysgol” ac nad oedd yn “niweidiol”, er bod ei “fwriad yn iawn” ac mai hwn oedd “y peth anghywir i’w wneud”.\nDaeth y panel i’r casgliad fod y negeseuon anfonodd e o natur rywiol ac at ei ddibenion ei hun, ond nad oedd digon o dystiolaeth ei fod yn bwriadu cael perthynas rywiol â’r un o’r merched.\nCafodd ei wahardd rhag dysgu “er mwyn gwarchod dysgwyr, adfer hyder y cyhoedd yn y proffesiwn addysg ac i ddatgan a chynnal safonau ymddygiad proffesiynol priodol”.\nMae ei enw wedi’i dynnu oddi ar y gofrestr ddysgu am gyfnod amhenodol, ac mae’n bosib na fydd e’n cael gweithio mewn ysgol yng Nghymru eto.\nLlywodraeth Cymru yn “or-optimistaidd” gyda thargedau swyddi gwyrdd, yn ôl adroddiad\nMae’r Sefydliad Materion Cymreig yn awgrymu y gallai’r trawsnewid i wlad sero-net gael effeithiau tebyg ar ddiwydiant i ddirywiad y pyllau glo\nVaughan Gething wedi gwneud y cyhuddiad yn ystod cynhadledd i’r wasg


Ymwelwyr yn heidio i Gymru dros y Pasg - BBC Cymru Fyw\nYmwelwyr yn heidio i Gymru dros y Pasg\nffynhonnell y llun, National Trust\ndisgrifiad o’r llunMae pobl wedi bod yn heidio i draethau fel Rhosili am fod y tywydd wedi bod yn braf\nMae'r haul wedi bod yn tywynnu yng Nghymru dros benwythnos y Pasg a diolch amdano mae'r diwydiant twristiaeth.\nDyma yn draddodiadol yw'r cyfnod pan fo'r tymor gwyliau yn dechrau i bobl sy'n gweithio yn y diwydiant twristiaeth.\nRoedd y llynedd yn flwyddyn dda i Gymru gyda mwy o ymwelwyr o Brydain na'r flwyddyn flaenorol. Mae'r ffigyrau diweddara yn awgrymu bod twristiaid wedi gwario ryw £1.7 biliwn yng Nghymru yn 2013 ac mae'r llywodraeth yn ffyddiog y bydd 2014 yn flwyddyn arall lewyrchus.\n'Ciwio am gan llath'\nOs bydd pethau'n para fel y gwnaeth hi ddydd Gwener a dydd Sadwrn i Tony Green fydd dim angen iddo fo boeni.\nMae o a'i wraig yn rhedeg y Red Boat Ice Cream Parlour ym Miwmares. "Dydd Gwener a Sadwrn oedd y dyddiau prysuraf i ni erioed, nid jest ym mis Ebrill ond trwy'r flwyddyn," meddai.\nMae'n dweud bod pobl o bob oed wedi bod yn dod trwy'r drws, a bod 4 kg o hufen ia wedi bod yn cael ei orffen o fewn hanner awr. "Oedd y ciw dydd Sadwrn yn mynd allan o'r drws ac i lawr y stryd ac am ryw 100 llath," ychwanegodd.\nPenwythnos prysur y mae Meinir Bowen wedi ei gael hefyd yng Ngwesty'r Castell yn Aberaeron:"Ma'r tywydd wedi bod yn lot o help. Ma pobl wedi bod yn llwyddiannus gyda hynny."\nO bob man mae'r ymwelwyr wedi bod yn dod meddai ac mae wedi bod yn llawn trwy'r gwyliau: "Ma nhw yn dod fan hyn, mynd lawr i Cei Newydd, rhai yn mynd ar y Llwybr Arfordirol neu fynd i Mwnt ac wedyn dod nôl 'ma ar ddiwedd y diwrnod."\n'Lot o Gymru'\nUn ffactor yw'r tywydd meddai Iain Roberts. Mae'r gŵr sydd yn berchennog Gwesty Tŷ Newydd yn Aberdaron hefyd yn dweud bod yna buzz o gwmpas y pentref ar lan y môr a bod hynny yn denu pobl yno.\nMae 'na newidiadau wedi bod yn digwydd yno yn ddiweddar gan gynnwys adnewyddu'r becws lleol.\n"Dw i'n meddwl ar y funud bod Aberdaron y lle da i ddod. 'Da ni di bod yn cael pobl o Lerpwl a Manceinion ond 'da ni rŵan hefyd yn cael lot o Gymru yn dod.\n"Yn y ddwy, dair blynedd ddiwedda da ni di cael mwy o Gymru a phobl ddim yn dod o bell chwaith, pobl yn campio am y penwythnos o Port, Caernarfon."\nLlwybr yr arfordir: gwasanaeth newydd


A gemstone jewelryraw gemstone jewelry(all gemstone jewelrynatural gemstone jewelryand gemstone jewelrynot gemstone jewelryfinely gemstone jewelrypolished) gemstone jewelryAquamarine gemstone jewelrygemstone gemstone jewelryhangs gemstone jewelryfrom gemstone jewelrysterling gemstone jewelrychain. gemstone jewelryI gemstone jewelryfind gemstone jewelrythe gemstone jewelrycolor gemstone jewelryof gemstone jewelrythis gemstone jewelrystone gemstone jewelryquite gemstone jewelrycalming gemstone jewelryand gemstone jewelrypretty, gemstone jewelrylike gemstone jewelrybeing gemstone jewelrynear gemstone jewelrya gemstone jewelrypeaceful gemstone jewelrylittle gemstone jewelrystream.Metal: gemstone jewelrysolid gemstone jewelrysterling gemstone jewelrysilver.Finish: gemstone jewelryoxidized gemstone jewelrythen gemstone jewelrypolished.Stone: gemstone jewelryearth gemstone jewelrymined, gemstone jewelrynatural gemstone jewelryAquamarine.Pendant gemstone jewelrysize: gemstone jewelryhangs gemstone jewelryabout gemstone jewelry1 gemstone jewelry1/4 gemstone jewelryinch gemstone jewelryfrom gemstone jewelrythe gemstone jewelrychain. gemstone jewelryPlease gemstone jewelrysee gemstone jewelrylast gemstone jewelryphoto gemstone jewelryfor gemstone jewelrysize gemstone jewelryreference.Closure: gemstone jewelrySterling gemstone jewelrySilver gemstone jewelrylobster gemstone jewelryclasp.You gemstone jewelrywill gemstone jewelryreceive gemstone jewelrythe gemstone jewelryexact gemstone jewelrynecklace gemstone jewelrypictured. gemstone jewelryShips gemstone jewelryfrom gemstone jewelryWalla gemstone jewelryWalla, gemstone jewelryWashington, gemstone jewelryUSA. gemstone jewelryShips gemstone jewelrywithin gemstone jewelry4 gemstone jewelrydays gemstone jewelryof gemstone jewelrypurchase gemstone jewelryvia gemstone jewelryUSPS gemstone jewelryPriority gemstone jewelryMail gemstone jewelrywith gemstone jewelrytracking gemstone jewelrynumber.Feel gemstone jewelryfree gemstone jewelryto gemstone jewelrycontact gemstone jewelryme gemstone jewelrywith gemstone jewelryquestions gemstone jewelryor gemstone jewelryspecial gemstone jewelryrequests. gemstone jewelryI\_u2019m gemstone jewelryhappy gemstone jewelryto gemstone jewelryhelp!Also gemstone jewelryon gemstone jewelryInstagram, gemstone jewelryPinterest gemstone jewelryand gemstone jewelryPoshmark gemstone jewelryas gemstone jewelryannemorejewelry


HafanBywYsgolionAnghenion Dysgu Ychwanegol\nHafan > Byw > Ysgolion > Anghenion Dysgu Ychwanegol\nEfallai y nodwyd eisoes bod gan eich plentyn anghenion addysgol arbennig (AAA).\nEfallai ei fod yn cael cymorth ychwanegol yn yr ysgol, i'w helpu gyda’i ddysgu, neu efallai fod ganddo ddatganiad o angen addysgol arbennig.\nMae'r dull o gefnogi plant sy'n cael anawsterau gyda dysgu yn newid.\nMae Llywodraeth Cymru wedi pasio deddfwriaeth newydd, o'r enw Deddf Anghenion Dysgu Ychwanegol (Cymru), a'r Cod Anghenion Dysgu Ychwanegol (ADY), a fydd yn disodli'r holl ddeddfwriaeth a chanllawiau ynghylch anghenion addysgol arbennig.\nFel rhan o Ddeddf Anghenion Dysgu Ychwanegol a’r Tribiwnlys Addysg (Cymru) (ADYTA) 2018 mae Llywodraeth Cymru wedi disodli'r term 'anghenion addysgol arbennig' (AAA) ag 'anghenion dysgu ychwanegol' (ADY). Fodd bynnag, mae'r diffiniad o ADY yn wahanol ac efallai y gwelwch fod gan eich plentyn AAA ar hyn o bryd ond na fydd ganddo ADY. Fodd bynnag, ni ddylai hyn effeithio ar y gefnogaeth a'r cymorth a gaiff yn yr ysgol i gael mynediad at ddysgu.\nBydd ADY yn cwmpasu'r rhai sydd:\nAg anhawster sylweddol fwy o ran dysgu na mwyafrif y plant eraill o'r un oedran\nAg anabledd sy'n eu hatal neu eu rhwystro rhag defnyddio’r cyfleusterau addysgol a ddarperir yn gyffredinol i eraill o'r un oedran mewn ysgol prif ffrwd a gynhelir neu Sefydliad Addysg Bellach.\nMae'r Ddeddf yn cyflwyno dyletswydd glir ar awdurdodau lleol i'ch cefnogi fel rhiant/gofalwyr a'ch plentyn i gyfrannu at gynllunio ar gyfer anghenion dysgu ychwanegol.\nAdnoddau ar gyfer Rhieni/Gofalwyr a'r rhai sy'n cefnogi plant a phobl ifanc ag ADY\nMae llyfryn ar gael i chi er mwyn esbonio'r ddeddfwriaeth newydd, a sut y bydd hyn yn newid y ffordd y bydd ysgolion yn gweithio gyda chi i nodi a chefnogi anghenion eich plentyn.\nLlyfryn Arweiniad i rieni / gofalwyr\n1. Siaradwch ag athro/athrawes eich plentyn - Os credwch fod gan eich plentyn Anghenion Dysgu Ychwanegol (ADY) siaradwch ag athro neu Gydlynydd ADY eich plentyn.\n2. Ceisiwch greu Cynllun Datblygu Unigol (CDU) gyda'ch gilydd - Os yw'r ysgol yn cytuno â chi bod gan eich plentyn ADY, bydd yr ysgol yn gweithio gyda chi a'ch plentyn i greu CDU.\n3. Trafodwch unrhyw bryderon gyda'r ysgol neu'r awdurdod lleol - Os nad yw'r ysgol yn cytuno bod gan eich plentyn ADY, neu os ydych yn anfodlon â chynllun datblygu unigol eich plentyn, trafodwch y mater gyda'r ysgol neu'r awdurdod lleol.\n4. Gallwch gael mynediad at eiriolwr - Os yw'r awdurdod lleol yn cytuno â'r ysgol ond eich bod yn dal yn anhapus, gall eich cyfeirio at wasanaethau eirioli annibynnol.\n5. Mae gennych hawl i apelio - Mae gan bob plentyn a pherson ifanc a'u rhieni neu ofalwyr yr hawl i apelio yn erbyn penderfyniadau i Dribiwnlys Addysg Cymru (TAC).\nYn cael trafferth yn yr ysgol/coleg?\nOs ydych chi'n ei chael hi'n anoddach dysgu rhywbeth, gall yr ysgol roi help ychwanegol i chi.\nDdim yn hapus gyda'r gefnogaeth rydych chi'n ei chael yn yr ysgol?\nGall Tribiwnlys Anghenion Addysgol Arbennig Cymru (TAAAC) helpu. Swnio'n ddifrifol? Peidiwch â phoeni! Grŵp o bobl yw TAAAC sy'n cyfarfod i benderfynu pa gymorth y dylech fod yn ei gael i'ch helpu i ddysgu.\nMae'n lle i chi ddweud eich dweud os ydych chi'n teimlo bod pethau'n annheg.\nA all rhywun ddod gyda mi? - Bydd gennych gyfaill achos a fydd yn eich paratoi ar gyfer y cyfarfod, a gallwch fynd â rhywun gyda chi i gael cymorth ar y diwrnod.\nMynegai i Blant a Phobl Ifanc sydd ag Anableddau ac Anghenion Ychwanegol\nMae'r Mynegai ar gyfer teuluoedd sydd â phlant 0-18 oed, sydd ag anabledd neu angen ychwanegol ac sy'n byw ym Mro Morgannwg.\nMae'n ffordd o roi'r wybodaeth ddiweddaraf i deuluoedd am yr hyn sydd ar gael yn lleol ac yn genedlaethol.\nByddwch yn derbyn cylchlythyr bob tri mis, yn llawn gwybodaeth am ddigwyddiadau, gweithgareddau, cynlluniau chwarae a gwasanaethau, yn ogystal ag e-fwletinau rheolaidd.\nMae cofrestru'n rhad ac am ddim ac yn gwbl wirfoddol ac nid oes angen i chi fod ag anabledd sydd wedi'i ddiagnosio.\nMae rhagor o wybodaeth ar ein tudalennau gwe, yn ogystal â fideo cyflym a ffurflen gofrestru ar-lein.


EAS Wales - Awst 2019: Deilliannau Blwyddyn 11 (Canlyniadau dros dro ar ddiwrnod cyhoeddi’r canlyniadau)\nHome > Newyddion > Awst 2019: Deilliannau Blwyddyn 11 (Canlyniadau dros dro ar ddiwrnod cyhoeddi’r canlyniadau)\nAwst 2019: Deilliannau Blwyddyn 11 (Canlyniadau dros dro ar ddiwrnod cyhoeddi’r canlyniadau)\nDatganiad i’r Wasg Rhanbarthol\nHoffai’r GCA longyfarch yr holl ddysgwyr ar eu llwyddiannau yn yr arholiadau eleni. Ni ddylid tanbrisio’r ymdrechion sydd wedi arwain at y llwyddiannau hyn ac rydym ni’n dymuno bob llwyddiant i’r holl bobl ifanc wrth iddynt ddilyn eu camau nesaf. Mae cyngor a chymorth helaeth ar gael i ddisgyblion mewn ysgolion a cheir amrywiaeth eang o gyfleoedd dysgu ôl-16 ar draws y rhanbarth, mewn ysgolion a cholegau.\nMae system addysg Cymru wrthi'n profi cyfnod o newidiadau yn y dull o ddefnyddio mesuriadau perfformiad o fewn y system atebolrwydd. Un agwedd o'r newid hwn yw'r ffordd yr ydym yn rhoi adroddiadau am ddeilliannau cyfanredol disgyblion yn lleol ac yn rhanbarthol. Mae’r GCA yn parhau i gydweithio ag ysgolion a lleoliadau i gynnig ystod eang o gymorth sy’n hybu safonau uchel, gan sicrhau bod yr holl ddysgwyr yn gwneud cynnydd da ac yn cyflawni eu potensial llawn, Mae’r dull addasol o gynorthwyo dysgwyr yn parhau i hybu gwelliannau o ran deilliannau, yn union fel mae’r cydweithio agos sy’n digwydd rhwng ysgolion o fewn y rhanbarth ac oddi allan iddo, y GCA a gwasanaethau cymorth Awdurdodau Lleol.\nLynette Jones, Cyfarwyddwr Addysg Arweiniol dros Dde Ddwyrain Cymru:\n“Llongyfarchiadau i’n holl ddysgwyr ar draws y rhanbarth, yn enwedig o gofio bod hwn yn gyfnod o newid ar y lefel genedlaethol. Mae’r dull addasol o gynorthwyo dysgwyr, a’r cydweithio agos rhwng ein hysgolion, y GCA a gwasanaethau cymorth y Cynghorau, yn parhau i hybu gwelliannau o ran deilliannau. Bydd ein dysgwyr yn parhau i gael eu cynorthwyo’n dda wrth iddynt barhau â’u taith ddysgu bwysig.”\nY Cynghorydd David Yeowell, Cadeirydd Cydbwyllgor Gweithredol De Ddwyrain Cymru:\n“Hoffwn longyfarch ein holl ddysgwyr ar eu llwyddiannau - maent wedi cael eu gwobrwyo â nifer o ganlyniadau gwych am eu hymdrechion a’u gwaith caled. Da iawn i bob un ohonynt.”\n< Tachwedd 2019 >\nAwst 2019: Deilliannau...\nHoffai’r GCA longyfarch yr holl ddysgwyr ...\nAwst 2019: Canlyniadau...


Dylanwadu -- Cyngor Gweithredu Gwirfoddol Cymru (WCVA)\nRhan fawr o’n gwaith ni yw sicrhau y gall y trydydd sector yng Nghymru ddylanwadu ar benderfynwyr ac y gwrandewir ar lais y sector. Gwnawn hyn drwy ein gwaith polisi a dylanwadu, gan gynnwys ymateb i ymgynghoriadau a chyhoeddi papurau briffio, ein hunain ond hefyd drwy gynllun y trydydd sector\nMae'r cynllun y trydydd sector hwn yn unigryw i Gymru ac mae'n ofyniad statudol yn ôl Deddf Llywodraeth Cymru 2006 - sy'n golygu bod yn rhaid i Lywodraeth Cymru amlinellu'r ffordd y bydd yn hyrwyddo lles mudiadau'r trydydd sector.\nCynllun y trydydd sector: Lawrlwythwch eich copi yma\nMae'r cynllun hwn yn unigryw i Gymru ac mae'n ofyniad statudol yn ôl Deddf Llywodraeth Cymru 2006 - sy'n golygu bod yn rhaid i Lywodraeth Cymru amlinellu'r ffordd y bydd yn hyrwyddo lles mudiadau'r trydydd sector.\nMae cynllun y trydydd sector yn rhoi'r cyfle i fudiadau fynegi eu barn i Lywodraeth Cymru. Mae'r cynllun ei hun yn amlinellu'r ffordd y bydd y Llywodraeth a'r trydydd sector yn cydweithio ac yn cyfathrebu â'i gilydd. Mae'n cynnig ffyrdd ffurfiol i'r trydydd sector siarad â'r Llywodraeth a chodi pryderon ein haelodau a defnyddwyr ein gwasanaethau. Mae'r rhain yn cynnwys Cyngor Partneriaeth y Trydydd Sector a chyfarfodydd gweinidogol rheolaidd rhwng y sector a phob Gweinidog yn Llywodraeth Cymru. Mae Llywodraeth Cymru'n cynhyrchu adroddiad ar y cynllun bob blwyddyn sydd ar gael ar eigwefan ynghyd â chyhoeddiadau eraill ynglŷn â'r cynllun a'r trydydd sector.\nCod Ymarfer ar gyfer Ariannu'r Trydydd Sector (Atodiad i Gynllun y Trydydd Sector)\nMae Llywodraeth Cymru yn gyllidwr mawr i'r trydydd sector yng Nghymru ac felly mae natur y berthynas gyllido honno yn bwysig iawn. Rhan o gynllun y trydydd sector yw bod rhaid i Lywodraeth Cymru ddatblygu cod ymarfer ar gyfer ariannu'r trydydd sector. Mae'r cod hwn yn rhestru'r egwyddorion allweddol a fydd yn sail i gyllid Llywodraeth Cymru ar gyfer y trydydd sector a'r hyn a ddisgwylir yn ôl. Mae'r cod yn cael ei fonitro ac unrhyw faterion cyllido yn cael eu codi gan Is-bwyllgor Ariannu a Chydymffurfiaeth Cyngor Partneriaeth y Trydydd Sector.\nGallwch gael gwybod mwy am Gyngor Partneriaeth y Trydydd Sector a'r cyfarfodydd gweinidogol, gan gynnwys sut y gallwch gymryd rhan, drwy glicio ar y dolenni ar y chwith. Gallwch hefyd gael gwybod mwy am berthynas Llywodraeth Cymru â'r trydydd sector ar ei gwefan.


Mae blwyddyn un yn cynnig sylfaen ar gyfer astudio, ac mae wedi'i llunio i roi'r sgiliau i chi ar gyfer astudiaethau uwch ac i roi trosolwg o'ch pynciau i chi. Erbyn diwedd y flwyddyn, byddwch yn cydnabod y tebygrwydd a'r gwahaniaethau rhwng Llenyddiaeth Saesneg a Hanes, a byddwch yn deall y berthynas gymhleth rhwng cyfnodau hanesyddol a'u harteffactau diwylliannol.\nByddwch yn gwneud 60 credyd ym mhob disgyblaeth, gan ddewis o blith ystod eang o fodiwlau sy'n amrywio o ran genre, cyfnod a modiwlau rhanbarthol.\nMewn Llenyddiaeth Saesneg, byddwch yn dewis o blith modiwlau sy'n amrywio o ran thema, genre, cyfnod a daearyddiaeth, ac sydd ar wahân i fodiwlau gorfodol. Byddwch yn darllen amrywiaeth o destunau yn eu cyd-destunau hanesyddol a diwylliannol, yn ogystal â pharhau i ddatblygu eich methodolegau beirniadol a'ch gwybodaeth am y pwnc.\nMewn Hanes, mae pwyslais yn symud ymhellach tuag at waith seminar, gyda mwy o ffocws ar ddadansoddi ffynonellau. Byddwch yn dewis o blith ystod eang o fodiwlau thematig ac arbenigol sy’n edrych ar bynciau a gwledydd yn fanylach.\nRydych yn cymryd 60 credyd ym mhob disgyblaeth, gan ddewis o nifer fawr o fodiwlau sy'n amrywio o ran genre, cyfnod a modiwlau rhanbarthol.\nErbyn eich blwyddyn olaf, byddwch wedi cael profiad o amrywiaeth o gyfnodau, testunau, genre a dulliau llenyddol, gan ddatblygu eich sgiliau mewn dadansoddi cyd-destunau a thestunau a’ch gallu i feddwl yn feirniadol. Byddwch yn dewis o blith ystod mwy arbenigol o fodiwlau sy'n ymgysylltu â materion cyfredol mewn ymchwil ac ysgolheictod mewn perthynas ag awduron a thestunau a phynciau a meysydd hanesyddol yr ydych chi’n gyfarwydd â nhw, ac efallai rhai sy'n llai cyfarwydd i chi.\nCewch y cyfle hefyd i ymgymryd ag ymchwil annibynnol ar bwnc o'ch dewis yn y naill ddisgyblaeth neu'r llall, gan eich galluogi i ganolbwyntio ar faes neu gyfnod penodol neu edrych yn fanylach ar y cysylltiad rhwng llenyddiaeth a hanes, a gallwch wneud hynny drwy Draethawd Hir os ydych yn dymuno.\nGan gymryd Dosbarth 2017 fel ein hesiampl ddiweddaraf, mae graddedigion o'r Ysgol wedi mynd ymlaen i rolau ym meysydd addysgu, marchnata, cyhoeddi, cysylltiadau cyhoeddus, y gwasanaeth sifil, y fyddin, bancio ac yswiriant, a'r sector elusennol.\nRydym ni’n annog ein myfyrwyr i feddwl am fywyd y tu hwnt i’r Brifysgol o’r diwrnod cyntaf un, gan gynnig modiwlau a chefnogaeth i roi mantais gystadleuol i chi pan fyddwch chi’n graddio. Yn ystod eich gradd gallwch fanteisio'n llawn ar yr ystod eang o gyfleoedd a ddarperir gan y Gwasanaeth Gyrfaoedd, ac mae modiwl dewisol mewn Cyflogaeth hefyd yn yr ail flwyddyn.